qundao/data-zh-poetry huggingface dataset:
书行肇师壁
作者：释简长
朝代：宋
体裁：五言律诗

禅径秋苔合，寒窗带雨痕。心真冥自契，句好与谁论。露冷蛩声咽，风微叶影翻。白云如有意，终日在前轩。
句
作者：释简长
朝代：宋

烟垒沉寒笛，霜空击怒雕。
句
作者：释简长
朝代：宋

烟垒沉寒笛，霜空击雕。
夜感
作者：释简长
朝代：宋
体裁：五言绝句

无眠动归心，寒灯坐将灭。长恐浮云生，夺我西窗月。
宿许山人别业
作者：释简长
朝代：宋
体裁：五言律诗

岚霁景初分，溪桥对石门。犬声知远客，烧影见前村。古木秋生菌，空山夜答猿。几因留我宿，静话极诗源。
寄丁学士
作者：释简长
朝代：宋

想极南溟外，江园草树秋。浮生如寄梦，几夕是离愁。仙馆闲明月，星车背远流。祇应西掖吏，时复望沧洲。
寄丁学士
作者：释简长
朝代：宋

想极南溟外，江园草树秋。
浮生如寄梦，几夕是离愁。
仙馆闲明月，星车背远流。
祇应西掖吏，时復望沧洲。
寄云水禅师
作者：释简长
朝代：宋

千峰耸寒翠，古刹凌秋云。高人敛幽迹，世事何由闻。禅石抱苍藓，祖衣含净氛。有时溪上步，自与鸟猿群。
寄云水禅师
作者：释简长
朝代：宋

千峰耸寒翠，古剎凌秋云。
高人敛幽迹，世事何由闻。
禅石抱苍藓，祖衣含凈氛。
有时溪上步，自与鸟猿羣。
怀卢叔微
作者：释简长
朝代：宋

病起启秋匣，素琴生尘埃。
朱弦愁零落，古意工徘徊。
子期不我至，独上高高台。
怀卢叔微
作者：释简长
朝代：宋

病起启秋匣，素琴生尘埃。朱弦愁零落，古意空徘徊。子期不我至，独上高高台。
感王太守见访
作者：释简长
朝代：宋
体裁：五言律诗

行春拥隼旟，十里访禅居。煮茗沙泉白，调琴竹阁虚。致君公望重，对客宦情疏。向夕回轩冕，林僧识佩鱼。
晚次江陵
作者：释简长
朝代：宋
体裁：五言律诗

楚路接江陵，倦行愁问程。异乡无旧识，多难足离情。落日悬秋树，寒芜上废城。前山不可望，断续暮猿声。
暮春言怀寄浙东转运黄工部
作者：释简长
朝代：宋

花落前林春又残，舍深苍藓拥柴关。
十年霜雪独为客，万里梦魂空到山。
溪竹旧怜同性直，岭云终约伴身闲。
遥思谢傅多公暇，应徧留题水石闲。
暮春言怀寄浙东转运黄工部
作者：释简长
朝代：宋

花落前林春又残，舍深苍藓拥柴关。十年霜雪独为客，万里梦魂空到山。溪竹旧怜同性直，岭云终约伴身闲。遥思谢傅多公暇，应遍留题水石间。
李氏山庄留别
作者：释简长
朝代：宋

鹤氅轻冠冕，谁人不羡君。松斋秋掩月，石窦醉眠云。远墅灶烟合，寒原驿路分。前行鞭瘦马，馀恨暂离群。
李氏山庄留别
作者：释简长
朝代：宋

鹤氅轻冠冕，谁人不羡君。
松斋秋掩月，石窦醉眠云。
远墅竈烟合，寒原驿路分。
前行鞭瘦马，余恨暂离羣。
步春谣
作者：释简长
朝代：宋
体裁：古风

春景欲饶物，客心独优柔。藉兹徘徊芳，彊起寂寞游。新愁来易积，旧欢去难收。步春不得侣，不如步高秋。
赠峡山清伦师
作者：释简长
朝代：宋
体裁：古风

褰衣汲灵水，混涤巾履尘。烟霭霁杉竹，澄凝此心神。高僧洒真雨，泽彼寒草春。华月写空印，清霜肃斋身。犹言振金策，归作耶溪邻。
赠浩律师
作者：释简长
朝代：宋

浩也毗尼学，精于玉帐严。蚁酣停扫砌，燕乳记钩帘。茶鼎敲冰煮，花壶漉水添。梦回池草绿，忍践绿纤纤。
赠浩律师
作者：释简长
朝代：宋

浩也毘尼学，精于玉帐严。
蚁酣停扫砌，燕乳记鈎帘。
茶鼎敲冰煮，花壶漉水添。
梦回池草绿，忍践绿纤纤。
赠郝礼丞
作者：释简长
朝代：宋

住近城西寺，门无俗客登。朝回帘捲雪，吟冷砚生冰。鸟影樽中过，茶烟竹际凝。遥思来夜月，虚阁与谁凭。
赠郝礼丞
作者：释简长
朝代：宋

住近城西寺，门无俗客登。
朝回帘捲雪，吟冷砚生冰。
鸟影罇中过，茶烟竹际凝。
遥思来夜月，虚阁与谁凭。
送僧南归
作者：释简长
朝代：宋
体裁：五言律诗

渐老念乡国，先归独羡君。吴山全接汉，江树半藏云。振锡林烟断，添瓶涧月分。重栖上方夜，孤狖雪中闻。
送僧游五台山
作者：释简长
朝代：宋
体裁：五言律诗

五峰横绝汉，寒翠倚苍冥。积雪无烦暑，高杉碍落星。碛雪檐外见，边角坐中听。师到栖禅夜，龙湫独灌瓶。
送居寿师西游
作者：释简长
朝代：宋
体裁：五言律诗

迢递咸秦路，东风送子游。几程看日落，孤影背河流。古戍烟微敛，遥峰雨半收。行行吟此景，应不念沧洲。
送方仲荀
作者：释简长
朝代：宋
体裁：古风

行客心如何，借剑为君歌。雨昏山未开，花尽春无多。欲知贫别情，涕泪空滂沱。
送行禅师
作者：释简长
朝代：宋

南国山重叠，归心向石门。寄禅依鸟道，绝食过渔村。楚雪黏瓶冻，江沙溅衲昏。白云深隐处，枕上海涛翻。
送行禅师
作者：释简长
朝代：宋

南国山重迭，归心向石门。
寄禅依鸟道，绝食过渔村。
楚雪黏瓶冻，江沙溅衲昏。
白云深隐处，枕上海涛翻。
临终偈
作者：释系南
朝代：宋
体裁：偈颂

罗汉今日，倒骑铁马，逆上须弥。踏破虚空，不留朕迹。
偈
作者：释系南
朝代：宋
体裁：偈颂

禅不禅，道不道，三寸舌头胡乱扫。昨夜日轮飘桂花，今朝月窟生芝草。呵呵呵，万两黄金无处讨。一句绝思量，诸法不相到。
示居士张戒二首
作者：释系南
朝代：宋

汝到庐山山到汝，更谁别我庐山去。出门问取岭头风，大道腾腾无本据。头戴乌巾著白襕，山房借汝一年閒。出门为说来时路，家在黄陂翠霭间。
示居士张戒二首·其一
作者：释系南
朝代：宋
体裁：七言绝句

汝到庐山山到汝，更谁别我庐山去。出门问取岭头风，大道腾腾无本据。
示居士张戒二首·其二
作者：释系南
朝代：宋

头戴乌巾着白襕，山房借汝一年閒。
出门为说来时路，家在黄陂翠霭间。
示居士张戒二首·其二
作者：释系南
朝代：宋

头戴乌巾著白襕，山房借汝一年閒。出门为说来时路，家在黄陂翠霭间。
大云洞
作者：释绍崇
朝代：宋
体裁：七言绝句

十年踪迹住湟关，占得幽奇水石间。纵使王孙多富贵，有钱无处买江山。
丈亭登舟有感
作者：释绍嵩
朝代：宋

未厌长为客，孤舟趁夜行。不唯山水乐，颇觉梦魂清。风缓帆舒卷，云行月送迎。劳生谁独免，空复叹劳生。
丈亭登舟有感
作者：释绍嵩
朝代：宋

未厌长为客，孤舟趁夜行。
不唯山水乐，颇觉梦魂清。
风缓帆舒卷，云行月送迎。
劳生谁独免，空復叹劳生。
与保宁西堂同客三塔因有感而作
作者：释绍嵩
朝代：宋
体裁：五言律诗

漫浪真堪老，君应与我同。旅怀斜日后，闲步淡烟中。有分长为客，无劳问转蓬。不妨留滞好，悟取本来空。
东山精舍戏书
作者：释绍嵩
朝代：宋

迥碛沙衔日，荒溪众树分。行人随旅雁，寻寺入幽云。远岫林间见，啼莺梦里闻。湖山虽不语，心绪已纷纷。
东山精舍戏书
作者：释绍嵩
朝代：宋

逈碛沙衔日，荒溪众树分。
行人随旅鴈，寻寺入幽云。
远岫林间见，啼莺梦裏闻。
湖山虽不语，心绪已纷纷。
临川道中
作者：释绍嵩
朝代：宋

历历沿荒岸，初闻落日蝉。江花铺浅水，村馆复临川。径仄傍无地，峰回别有天。吾行吾自返，兹意与谁传。
临川道中
作者：释绍嵩
朝代：宋

历历沿荒岸，初闻落日蝉。
江花铺浅水，村馆復临川。
径仄傍无地，峰回别有天。
吾行吾自返，兹意与谁传。
临川道中怅然有感因作遣情
作者：释绍嵩
朝代：宋
体裁：七言律诗

路傍官河一带长，风帆沙鸟认微茫。人生行乐知能几，世事多虞只自伤。破衲卷云秋漠漠，淡烟斜日晚荒荒。不堪吟罢东回首，底处青山是故乡。
书事
作者：释绍嵩
朝代：宋
体裁：五言律诗

松盖环清韵，秋风倚杖前。栖毫思确论，击竹自忻然。高鸟翔云外，孤亭恰水边。幽居经宿雨，无处不潺湲。
仙嵓江口
作者：释绍嵩
朝代：宋
体裁：七言绝句

淅淅寒流涨浅沙，小桥通去路横斜。因寻野渡逢渔舍，夹路松开黄玉花。
代和韵
作者：释绍嵩
朝代：宋

石路无尘竹径开，幽园寻胜独登台。桥边野水通渔路，城上秋山入酒杯。紫闼青云俱未遂，红颜白发递相催。悠悠兰渚动归思，归思临高不易裁。
代和韵
作者：释绍嵩
朝代：宋

石路无尘竹径开，幽园寻胜独登台。
桥边野水通渔路，城上秋山入酒杯。
紫闼青云俱未遂，红颜白髮递相催。
悠悠兰渚动归思，归思临高不易裁。
代次登城之什
作者：释绍嵩
朝代：宋
体裁：七言律诗

上得孤城向晚春，其如衰病只伤神。鼠肝虫臂窥前辈，虹旆星车委后尘。两鬓已霜难讳老，一机何处定非真。愁来只有贤从事，千里相逢如故人。
代颜圣闻次韵即事
作者：释绍嵩
朝代：宋

渡口水流急，凭栏凝睇劳。远山枫外淡，矮竹苣边高。古木丛青霭，鳊鱼噀白涛。幽闲无个事，痛饮读离骚。
代颜圣闻次韵即事
作者：释绍嵩
朝代：宋

渡口水流急，凭栏凝睇劳。
远山枫外淡，矮竹苣边高。
古木丛青霭，鳊鱼噀白涛。
幽闲无箇事，痛饮读离骚。
偶作
作者：释绍嵩
朝代：宋
体裁：五言律诗

孤锡依京寺，悠悠过一生。有山供杰句，无地可归耕。燕竞波中影，棋添局上声。流年衰此世，寂寞不胜情。
偶兴
作者：释绍嵩
朝代：宋

暖日熏杨柳，溪风为肃然。
浣衣逢野水，拥锡上泷船。
元是沧浪客，闲寻空谷泉。
病来诗久废，喜此得终篇。
偶兴
作者：释绍嵩
朝代：宋

暖日薰杨柳，溪风为肃然。浣衣逢野水，拥锡上泷船。元是沧浪客，闲寻空谷泉。病来诗久废，喜此得终篇。
偶成
作者：释绍嵩
朝代：宋

谁复知予懒是真，平生自信解甘贫。苦无名位高今世，为有烟霞伴此身。长掩柴荆避寒暑，犹将谈笑对风尘。只今那得王摩诘，状取江湖太古民。
偶成
作者：释绍嵩
朝代：宋

谁復知予懒是真，平生自信解甘贫。
苦无名位高今世，为有烟霞伴此身。
长掩柴荆避寒暑，犹将谈笑对风尘。
只今那得王摩诘，状取江湖太古民。
兰亭书事
作者：释绍嵩
朝代：宋
体裁：七言律诗

苍岸古木霭烟萝，风俗犹闻晋永和。绿树碧檐相掩映，青鞋黄帽饱经过。还缘世遇兵戈闹，颇觉闲消日月多。盘礴幽窗觅诗处，月明天色白连河。
再代和通字韵
作者：释绍嵩
朝代：宋

驿路穿林断复通，客程蛇绕乱山中。三杯软饱千林暝，万事从来一笑空。珍重故人相问意，自怜羁客尚飘蓬。江湖易有淹留兴，已许沧浪伴钓翁。
再代和通字韵
作者：释绍嵩
朝代：宋

驿路穿林断復通，客程蛇绕乱山中。
三杯软饱千林暝，万事从来一笑空。
珍重故人相问意，自怜覊客尚飘蓬。
江湖易有淹留兴，已许沧浪伴钓翁。
再游道场
作者：释绍嵩
朝代：宋
体裁：七言绝句

万仞峰头古道场，重来败叶带飞霜。感时偏动骚人兴，橘柚园篱近半黄。
再登蓬莱阁
作者：释绍嵩
朝代：宋

不到蓬莱又几时，且支筇杖看云移。等闲遇事成歌咏，人道新诗胜旧诗。野水瀰漫绿涨川，乱云如兽出山前。天生一本徐熙画，全是蓬莱十月天。
再登蓬莱阁·其一
作者：释绍嵩
朝代：宋

不到蓬莱又几时，且搘筇杖看云移。
等闲遇事成歌咏，人道新诗胜旧诗。
再登蓬莱阁·其一
作者：释绍嵩
朝代：宋

不到蓬莱又几时，且支筇杖看云移。等闲遇事成歌咏，人道新诗胜旧诗。
再登蓬莱阁·其二
作者：释绍嵩
朝代：宋
体裁：七言绝句

野水瀰漫绿涨川，乱云如兽出山前。天生一本徐熙画，全是蓬莱十月天。
写怀
作者：释绍嵩
朝代：宋

养拙甘沉默，萧条古寺间。
中心无所媿，在世有余闲。
梦钓鸥边雪，钟鸣枕上山。
徘徊幽兴熟，何处不开颜。
写怀
作者：释绍嵩
朝代：宋

养拙甘沉默，萧条古寺间。中心无所愧，在世有馀闲。梦钓鸥边雪，钟鸣枕上山。徘徊幽兴熟，何处不开颜。
写怀寄湛上人
作者：释绍嵩
朝代：宋

吾事只如此，奔忙自作痴。买山犹未得，吊古却成悲。老去慵趋世，愁来独赋诗。浮生同是客，谁复问栖迟。寂寂相思际，遥焚一炷香。雁飞云杳杳，笛引泪浪浪。明代谁招隐，穷游我自忙。他时解颜笑，宁免鬓毛苍。
写怀寄湛上人·其一
作者：释绍嵩
朝代：宋

吾事只如此，奔忙自作痴。买山犹未得，吊古却成悲。老去慵趋世，愁来独赋诗。浮生同是客，谁复问栖迟。
写怀寄湛上人·其一
作者：释绍嵩
朝代：宋

吾事只如此，奔忙自作痴。
买山犹未得，吊古却成悲。
老去慵趋世，愁来独赋诗。
浮生同是客，谁復问栖迟。
写怀寄湛上人·其二
作者：释绍嵩
朝代：宋

寂寂相思际，遥焚一炷香。雁飞云杳杳，笛引泪浪浪。明代谁招隐，穷游我自忙。他时解颜笑，宁免鬓毛苍。
写怀寄湛上人·其二
作者：释绍嵩
朝代：宋

寂寂相思际，遥焚一炷香。
鴈飞云杳杳，笛引泪浪浪。
明代谁招隠，穷游我自忙。
他时解颜笑，宁免鬓毛苍。
凤口寺
作者：释绍嵩
朝代：宋
体裁：五言律诗

古柏间松篁，山光接水光。园林春婉娩，云水日相佯。苒苒花明岸，稍稍竹过墙。冥搜得诗窟，台馆晓苍苍。
凤山即事
作者：释绍嵩
朝代：宋
体裁：五言律诗

久欠游山债，因寻溪上村。风沙轻漠漠，烟树远昏昏。土甑封茶叶，石泉通竹根。榰筇聊小立，老子笑无言。
凤山西亭戏书
作者：释绍嵩
朝代：宋

日日西亭上，凭栏取次看。
绕崖云惨惨，浥屦露团团。
昼景委红叶，松香掩白檀。
平生勋业意，开镜影相懽。
凤山西亭戏书
作者：释绍嵩
朝代：宋

日日西亭上，凭栏取次看。绕崖云惨惨，浥屦露团团。昼景委红叶，松香掩白檀。平生勋业意，开镜影相欢。
列岫亭书事
作者：释绍嵩
朝代：宋
体裁：七言律诗

极浦遥山合翠微，周回秀色自清机。长江淡淡吞天去，白鸟翩翩接翅飞。屐齿苔痕犹故迹，露沙霜树映斜晖。牧童何处吹羌笛，吓得巢禽不敢归。
列岫亭书事
作者：释绍嵩
朝代：宋

极浦遥山合翠微，周回秀色自清机。长江淡淡吞天去，白鸟翩翩接翅飞。屐齿苔痕犹故迹，露沙霜树映斜晖。牧童何处吹羌笛，嚇得巢禽不敢归。
列岫亭书事
作者：释绍嵩
朝代：宋

极浦遥山合翠微，週迴秀色自清机。
长江淡淡吞天去，白鸟翩翩接翅飞。
屐齿苔痕犹故迹，露沙霜树映斜晖。
牧童何处吹羌笛，吓得巢禽不敢归。
南山书怀
作者：释绍嵩
朝代：宋
体裁：七言律诗

日色今朝分外明，湖光浩气共澄清。鸟啼绿树穿花影，水泛青山入古城。眼下见荣还见辱，病中嫌雨又嫌晴。衰迟自喜添诗学，三十年来掉臂行。
即事
作者：释绍嵩
朝代：宋

残日住孤馆，虚廊绕几回。沙鸥背人去，江雨带潮来。古驿怪藤合，霜花错节开。时因念衰疾，独与暮猿哀。
即事
作者：释绍嵩
朝代：宋

残日住孤馆，虚廊遶几迴。
沙鸥背人去，江雨带潮来。
古驿怪藤合，霜花错节开。
时因念衰疾，独与暮猿哀。
即笔
作者：释绍嵩
朝代：宋

小阁称幽隐，群峰竞秀尖。村舂雨外急，秋色望中添。世事已黄发，忘情付黑甜。从渠造物巧，未怪老夫潜。
即笔
作者：释绍嵩
朝代：宋

小阁称幽隠，群峰竞秀尖。
村舂雨外急，秋色望中添。
世事已黄髮，忘情付黑甜。
从渠造物巧，未怪老夫潜。
发长沙
作者：释绍嵩
朝代：宋

秋入长沙县，无人画得成。晚风轻浪叠，落日乱蛩鸣。一雨洗烦暑，千山指去程。回期谁可定，行乐且吾生。
发长沙
作者：释绍嵩
朝代：宋

秋入长沙县，无人画得成。
晚风轻浪迭，落日乱蛩鸣。
一雨洗烦暑，千山指去程。
回期谁可定，行乐且吾生。
口占
作者：释绍嵩
朝代：宋

江上有微径，渔人四五家。野船明细火，宿雁起圆沙。峡口闻猿夜，秋星见客槎。徘徊幽兴尽，更觉在天涯。
口占
作者：释绍嵩
朝代：宋

江上有微径，渔人四五家。
野船明细火，宿鴈起圆沙。
峡口闻猿夜，秋星见客槎。
徘徊幽兴尽，更觉在天涯。
口占
作者：释绍嵩
朝代：宋
体裁：七言绝句

谷口残春黄鸟稀，野梅山杏暗芳菲。百千幽胜无人见，红白路花相杂飞。
叹命
作者：释绍嵩
朝代：宋
体裁：五言律诗

叹命无知己，吾徒却自宽。艰难为客惯，幽僻置身安。竟日霏微雨，空园浩荡寒。江山多胜境，到处得吟看。
同周湛二上人游西湖之北山天竺晚归得十绝
作者：释绍嵩
朝代：宋

行尽孤山碧四围，春光和暖恰相宜。微风披拂香来去，正是群芳烂熳时。山如浓翠拥高鬟，石壁巉然不可攀。落日凤城佳气合，幻成一岛画图间。和靖先生坟已荒，三春花草殿馀芳。栏干倚遍斜阳晚，户牖轩窗总是香。山云收雨半川晴，匠出西湖作画屏。剩欲题诗写怀抱，可怜踪迹似流萍。湖上山林画不如，眼明喜见晓光舒。等闲稚子来横钓，一度抬竿一个鱼。闲来湖上立移时，独愧凭栏负碧漪。西寺木鱼东寺鼓，而今总入老夫诗。北山迤逦自苍然，万象鲜明禁火前。愁里有诗人不会，栏边㶁㶁响流泉。天竺横分景色宽，园林初日破朝寒。兴阑欲下山腰去，野径萦回路百盘。幽刹寻春傍翠微，幡竿残日迥依依。西湖两岸千株柳，何似先教画取归。好是春风湖上亭，轩窗小憩俗尘清。湖山有意留侬款，杨柳飞花乱晚晴。
同周湛二上人游西湖之北山天竺晚归得十绝·其一
作者：释绍嵩
朝代：宋
体裁：七言绝句

行尽孤山碧四围，春光和暖恰相宜。微风披拂香来去，正是群芳烂熳时。
同周湛二上人游西湖之北山天竺晚归得十绝·其七
作者：释绍嵩
朝代：宋

北山迤逦自苍然，万象鲜明禁火前。
愁裏有诗人不会，栏边㶁㶁响流泉。
同周湛二上人游西湖之北山天竺晚归得十绝·其七
作者：释绍嵩
朝代：宋

北山迤逦自苍然，万象鲜明禁火前。愁里有诗人不会，栏边㶁㶁响流泉。
同周湛二上人游西湖之北山天竺晚归得十绝·其三
作者：释绍嵩
朝代：宋

和靖先生坟已荒，三春花草殿余芳。
栏干倚徧斜阳晚，户牖轩窗总是香。
同周湛二上人游西湖之北山天竺晚归得十绝·其三
作者：释绍嵩
朝代：宋

和靖先生坟已荒，三春花草殿馀芳。栏干倚遍斜阳晚，户牖轩窗总是香。
同周湛二上人游西湖之北山天竺晚归得十绝·其九
作者：释绍嵩
朝代：宋

幽刹寻春傍翠微，幡竿残日迥依依。西湖两岸千株柳，何似先教画取归。
同周湛二上人游西湖之北山天竺晚归得十绝·其九
作者：释绍嵩
朝代：宋

幽剎寻春傍翠微，幡竿残日迥依依。
西湖两岸千株柳，何似先教画取归。
同周湛二上人游西湖之北山天竺晚归得十绝·其二
作者：释绍嵩
朝代：宋
体裁：七言绝句

山如浓翠拥高鬟，石壁巉然不可攀。落日凤城佳气合，幻成一岛画图间。
同周湛二上人游西湖之北山天竺晚归得十绝·其五
作者：释绍嵩
朝代：宋

湖上山林画不如，眼明喜见晓光舒。等闲稚子来横钓，一度抬竿一个鱼。
同周湛二上人游西湖之北山天竺晚归得十绝·其五
作者：释绍嵩
朝代：宋

湖上山林画不如，眼明喜见晓光舒。
等闲稚子来横钓，一度抬竿一箇鱼。
同周湛二上人游西湖之北山天竺晚归得十绝·其八
作者：释绍嵩
朝代：宋

天竺横分景色宽，园林初日破朝寒。兴阑欲下山腰去，野径萦回路百盘。
同周湛二上人游西湖之北山天竺晚归得十绝·其八
作者：释绍嵩
朝代：宋

天竺横分景色宽，园林初日破朝寒。
兴阑欲下山腰去，野径萦迴路百盘。
同周湛二上人游西湖之北山天竺晚归得十绝·其六
作者：释绍嵩
朝代：宋

闲来湖上立移时，独媿凭栏负碧漪。
西寺木鱼东寺鼓，而今总入老夫诗。
同周湛二上人游西湖之北山天竺晚归得十绝·其六
作者：释绍嵩
朝代：宋

闲来湖上立移时，独愧凭栏负碧漪。西寺木鱼东寺鼓，而今总入老夫诗。
同周湛二上人游西湖之北山天竺晚归得十绝·其十
作者：释绍嵩
朝代：宋
体裁：七言绝句

好是春风湖上亭，轩窗小憩俗尘清。湖山有意留侬款，杨柳飞花乱晚晴。
同周湛二上人游西湖之北山天竺晚归得十绝·其四
作者：释绍嵩
朝代：宋
体裁：七言绝句

山云收雨半川晴，匠出西湖作画屏。剩欲题诗写怀抱，可怜踪迹似流萍。
同粲湛二上人游北山
作者：释绍嵩
朝代：宋

二子依公子，南山度北山。兴随流水远，心逐片云闲。日月浮生外，牛羊落照间。慇勤华表鹤，飞去复飞还。
同粲湛二上人游北山
作者：释绍嵩
朝代：宋

二子依公子，南山度北山。
兴随流水远，心逐片云闲。
日月浮生外，牛羊落照间。
慇懃华表鹤，飞去復飞还。
呈胡伯圆尚书
作者：释绍嵩
朝代：宋

自挽狂澜制百川，致君何日不尧年。由来八座尚书贵，盛事骎骎海内传。文章近日合双行，四海苍生耳已倾。地去秉钧馀咫尺，不劳拟议话圆成。韩李流芳独未泯，先生孤唱发阳春。惠能伎俩元无有，强到朱门谒近臣。
呈胡伯圆尚书·其一
作者：释绍嵩
朝代：宋
体裁：七言绝句

自挽狂澜制百川，致君何日不尧年。由来八座尚书贵，盛事骎骎海内传。
呈胡伯圆尚书·其三
作者：释绍嵩
朝代：宋
体裁：七言绝句

韩李流芳独未泯，先生孤唱发阳春。惠能伎俩元无有，强到朱门谒近臣。
呈胡伯圆尚书·其二
作者：释绍嵩
朝代：宋

文章近日合双行，四海苍生耳已倾。
地去秉钧余咫尺，不劳拟议话圆成。
呈胡伯圆尚书·其二
作者：释绍嵩
朝代：宋

文章近日合双行，四海苍生耳已倾。地去秉钧馀咫尺，不劳拟议话圆成。
和崇上人
作者：释绍嵩
朝代：宋

松下中峰路，疎阴偃盖清。
远云收海雨，数鴈过秋城。
抚事心犹壮，卑栖气未平。
近来唯此乐，高韵寄闲情。
和崇上人
作者：释绍嵩
朝代：宋

松下中峰路，疏阴偃盖清。远云收海雨，数雁过秋城。抚事心犹壮，卑栖气未平。近来唯此乐，高韵寄闲情。
和曾俊臣
作者：释绍嵩
朝代：宋

沉醉无期即是乡，暂偷闲卧老僧床。
纵游籍草花垂酒，陈迹题诗蜗篆梁。
故国山川皆梦寐，天涯形貌各昂藏。
芭蕉叶上三更雨，一阵疎来一阵狂。
和曾俊臣
作者：释绍嵩
朝代：宋

沉醉无期即是乡，暂偷闲卧老僧床。纵游籍草花垂酒，陈迹题诗蜗篆梁。故国山川皆梦寐，天涯形貌各昂藏。芭蕉叶上三更雨，一阵疏来一阵狂。
和自然
作者：释绍嵩
朝代：宋

南北三年一解携，曾书蕉叶寄新题。知渠已富江山句，英誉自成桃李蹊。坡底诗人梅底醉，云间秋雁水间栖。千岩万壑时相忆，迢递寻君梦不迷。
和自然
作者：释绍嵩
朝代：宋

南北三年一解携，曾书蕉叶寄新题。
知渠已富江山句，英誉自成桃李蹊。
坡底诗人梅底醉，云间秋鴈水间栖。
千岩万壑时相忆，迢递寻君梦不迷。
和自然
作者：释绍嵩
朝代：宋

客裏唯君数往还，笑谈终日尽君欢。
敢将古道为吾事，已作归心即自宽。
露草欲随霜草尽，泉声长带佩声寒。
月生更爱栏干影，未厌慇懃达曙看。
和自然
作者：释绍嵩
朝代：宋

客里唯君数往还，笑谈终日尽君欢。敢将古道为吾事，已作归心即自宽。露草欲随霜草尽，泉声长带佩声寒。月生更爱栏干影，未厌慇勤达曙看。
和蒋自然
作者：释绍嵩
朝代：宋

岁月悠悠一梦中，荣枯消得几何功。
宁为宇宙闲吟客，岂是江湖把钓翁。
山口断云怜旧路，沙边微雨湿孤蓬。
饭余鼓腹聊行乐，立尽疎帘落絮风。
和蒋自然
作者：释绍嵩
朝代：宋

岁月悠悠一梦中，荣枯消得几何功。宁为宇宙闲吟客，岂是江湖把钓翁。山口断云怜旧路，沙边微雨湿孤蓬。饭馀鼓腹聊行乐，立尽疏帘落絮风。
和陈尧臣
作者：释绍嵩
朝代：宋

羡君潇洒有余清，霜翮摩霄万里情。
冰雪照人徐孺子，篇章高体谢宣城。
摇窗竹色留僧语，步野风寒散酒酲。
明日岳阳楼上去，不妨谈笑又诗成。
和陈尧臣
作者：释绍嵩
朝代：宋

羡君潇洒有馀清，霜翮摩霄万里情。冰雪照人徐孺子，篇章高体谢宣城。摇窗竹色留僧语，步野风寒散酒酲。明日岳阳楼上去，不妨谈笑又诗成。
咏梅五十首呈史尚书
作者：释绍嵩
朝代：宋

岸树低欹一雪余，此花风韵更清姝。
江亭独倚栏干处，日影描窗人画图。
咏梅五十首呈史尚书
作者：释绍嵩
朝代：宋

暖律还吹岭上梅，数枝先发日徘徊。苔封曲径无人到，付与春风自在开。白玉花头碧玉枝，茅檐竹坞两幽奇。从今日日须来看，看尽将开欲落时。手种疏梅已发妍，今年春色胜常年。一枝清峭临荒岸，输与渔人系钓船。绕树寻花得得来，摩挲苍石更徘徊。题诗未有惊人句，谩想华光写照才。月榭风亭绕曲池，野梅千树压疏篱。暗香别有关情处，独倚栏干默自知。竹外孤村坐见梅，直疑冰玉作根荄。青鞋自笑无羁束，不记登临日几回。曳履来登千仞峰，路分溪石夹烟丛。晚香消歇无寻处，尽在疏枝冷蕊中。水际空明月正圆，看花候月思依然。暗香疏影浑无赖，绰约冰姿绝可怜。洞水悲鸣无歇时，人稀景静雪消迟。东风信有芳菲意，昨日梅花开一枝。古寺高楼暮倚栏，小梅零落雪欺残。一枝带雨墙头出，乞与时人画里看。即看青女夜飞霜，借与南枝作淡妆。露重冰清风日暖，人间一味有真香。再见山城石井边，幽姿高韵独翛然。要知不被梅花笑，更把前题改数联。小寺鸦鸣日午时，无人同趣独支颐。慇勤为注铜瓶水，只篸横斜一两枝。积翠千层一径开，篮舆歇处见株梅。为君绕树须千匝，谩使诗肠日九回。露裛幽花冷自香，此花尽更有商量。肌肤冰雪薰沉水，疏影寒光照野塘。玉树交横雪后天，新诗吟得百馀篇。邮筒不住如飞翼，送与襄阳孟浩然。露冷霜乾玉骨寒，异香盈鼻酷如兰。清癯偶入骚人眼，往往开窗尽日看。篱落寒梅三两枝，水沉为骨玉为肌。悬知此去长闲暇，看尽东风烂熳时。镂冰叠雪斗轻盈，碧瓦朱栏相照明。想得彭园富春色，数枝春色岂无情。夜起荆扉趁暗香，林间梅下卜斋房。寒窗安著清相向，清杀东坡锦绣肠。官梅一树小池头，绕著瑶芳看不休。为语邻舟莫吹笛，冰肌香骨未禁愁。梅萼才开已乱飞，清香时被好风吹。苦无疏影横斜句，空作主人惆怅诗。岁寒群物惨无光，只有江梅独自芳。倒拄乌藤乘逸兴，倚栏看处自商量。一树寒梅白玉条，傍岩隈石韵萧萧。诗孱无柰陈桥月，月照清香太易消。舍南舍北雪犹存，诚对东风问小园。一夜小园开似雪，暗香浮动月黄昏。衰草连天惨淡黄，梅兼白雪一时芳。谁知老子懒成癖，花落花开已两忘。梅花两树照春阴，花径吹香可细寻。疏影横斜水清浅，平生和靖最知音。粲粲江南万玉妃，随宜领览到斜晖。一枝缟色分明好，自是行人折赠稀。乱点琼葩艳艳明，半粘残雪不胜清。春风十里梅花路，拄杖寻诗独自行。叶气先传五岭梅，新冰削玉辟风开。花前独立无人会，一片异香天上来。隔水深深几树芳，巧如施粉妒何郎。好风领略知人意，时去时来管送香。湖边春色十分深，恨满枝枝被雨淋。羌笛一声何处曲，等闲惊起故园心。竹里梅花映白头，梅花欲动忆吾州。只今且为梅花醉，试问梅花可忍不。傲雪凌风太瘦生，静中无色自娉婷。何妨回施老摩诘，画我江行作小屏。洛阳三十六峰西，曾为梅花醉似泥。今日偶题题似著，屋檐斜入一枝低。岸木萧疏野望宽，小楼西角剩凭栏。江边一树垂垂发，留与纷纷雪里看。风饕雪虐长精神，冷叶疏花次第匀。今日含毫与题品，更无篇什写清新。梅出稽山世少双，月中疏影暗中香。梦回彷佛三更后，卧见琼枝低压墙。小瓶春色一枝斜，天下无双独此花。冰玉精神霜雪操，寂寥相对是仙家。一径萧萧松影低，寻花觅路忽成迷。诗材虽乏三千首，闻见随时入品题。风静寒塘花正开，直须冰雪作梯媒。时平不怕山荒寂，霜晓无人我独来。定回犹觉幻身轻，更著梅花巧尽情。月上栏干照孤影，一枝斜映小窗明。瘦倚疏篁半出墙，天教春信到寒乡。老人终岁闭门坐，月下风前自在香。不随桃李待春回，不待商量细细开。要识此花奇绝处，月明溪影乱毰毸。岸树低攲一雪馀，此花风韵更清姝。江亭独倚栏干处，日影描窗作画图。郊原空阔净无尘，且放千林自在春。借问梅花何处落，翠苔苍藓石磷磷。倚赖春风压众芳，枝枝灼灼烂生光。向来子美知如此，可是无心赋海棠。春风并力著寒梅，一半先开笑未开。我亦悠然动清兴，欲题凡韵辄徘徊。木落霜空眼底宽，一枝相映竹丛寒。不须更觅吴州画，镜里云山且共看。独吟高阁对官梅，春色先从笔底回。诗到扬州定清绝，不才羞作等闲来。
咏梅五十首呈史尚书·其一
作者：释绍嵩
朝代：宋
体裁：七言绝句

暖律还吹岭上梅，数枝先发日徘徊。苔封曲径无人到，付与春风自在开。
咏梅五十首呈史尚书·其一〇
作者：释绍嵩
朝代：宋

古寺高楼暮倚栏，小梅零落雪欺残。
一枝带雨墙头出，乞与时人画裏看。
咏梅五十首呈史尚书·其一七
作者：释绍嵩
朝代：宋

露冷霜干玉骨寒，异香盈鼻酷如兰。
清癯偶入骚人眼，往往开窗尽日看。
咏梅五十首呈史尚书·其一三
作者：释绍嵩
朝代：宋

小寺鸦鸣日午时，无人同趣独支颐。
慇勤为注铜缾水，只篸横斜一两枝。
咏梅五十首呈史尚书·其一九
作者：释绍嵩
朝代：宋

镂冰迭雪斗轻盈，碧瓦朱栏相照明。
想得彭园富春色，数枝春色岂无情。
咏梅五十首呈史尚书·其一五
作者：释绍嵩
朝代：宋

露裛幽花冷自香，此花尽更有商量。
肌肤冰雪熏沉水，疎影寒光照野塘。
咏梅五十首呈史尚书·其一六
作者：释绍嵩
朝代：宋

玉树交横雪后天，新诗吟得百余篇。
邮筒不住如飞翼，送与襄阳孟浩然。
咏梅五十首呈史尚书·其一四
作者：释绍嵩
朝代：宋

积翠千层一径开，篮舆歇处见株梅。
为君绕树须千匝，谩使诗肠日九迴。
咏梅五十首呈史尚书·其七
作者：释绍嵩
朝代：宋

曳履来登千仞峰，路分溪石夹烟丛。
晚香消歇无寻处，尽在疎枝冷蕊中。
咏梅五十首呈史尚书·其七
作者：释绍嵩
朝代：宋

曳履来登千仞峰，路分溪石夹烟丛。晚香消歇无寻处，尽在疏枝冷蕊中。
咏梅五十首呈史尚书·其三
作者：释绍嵩
朝代：宋

手种疎梅已发妍，今年春色胜常年。
一枝清峭临荒岸，输与渔人繫钓船。
咏梅五十首呈史尚书·其三
作者：释绍嵩
朝代：宋

手种疏梅已发妍，今年春色胜常年。一枝清峭临荒岸，输与渔人系钓船。
咏梅五十首呈史尚书·其三一
作者：释绍嵩
朝代：宋

隔水深深几树芳，巧如施粉妬何郎。
好风领略知人意，时去时来管送香。
咏梅五十首呈史尚书·其三七
作者：释绍嵩
朝代：宋

风饕雪虐长精神，冷叶疎花次第匀。
今日含毫与题品，更无篇什写清新。
咏梅五十首呈史尚书·其三三
作者：释绍嵩
朝代：宋

竹裏梅花映白头，梅花欲动忆吾州。
只今且为梅花醉，试问梅花可忍不。
咏梅五十首呈史尚书·其三五
作者：释绍嵩
朝代：宋

洛阳三十六峰西，曾为梅花醉似泥。
今日偶题题似着，屋檐斜入一枝低。
咏梅五十首呈史尚书·其三八
作者：释绍嵩
朝代：宋

梅出稽山世少双，月中疎影暗中香。
梦回彷佛三更后，卧见琼枝低压墙。
咏梅五十首呈史尚书·其三六
作者：释绍嵩
朝代：宋

岸木萧疎野望宽，小楼西角剩凭栏。
江边一树垂垂发，留与纷纷雪裏看。
咏梅五十首呈史尚书·其三十
作者：释绍嵩
朝代：宋
体裁：七言绝句

叶气先传五岭梅，新冰削玉辟风开。花前独立无人会，一片异香天上来。
咏梅五十首呈史尚书·其三十一
作者：释绍嵩
朝代：宋

隔水深深几树芳，巧如施粉妒何郎。好风领略知人意，时去时来管送香。
咏梅五十首呈史尚书·其三十七
作者：释绍嵩
朝代：宋

风饕雪虐长精神，冷叶疏花次第匀。今日含毫与题品，更无篇什写清新。
咏梅五十首呈史尚书·其三十三
作者：释绍嵩
朝代：宋

竹里梅花映白头，梅花欲动忆吾州。只今且为梅花醉，试问梅花可忍不。
咏梅五十首呈史尚书·其三十九
作者：释绍嵩
朝代：宋
体裁：七言绝句

小瓶春色一枝斜，天下无双独此花。冰玉精神霜雪操，寂寥相对是仙家。
咏梅五十首呈史尚书·其三十二
作者：释绍嵩
朝代：宋
体裁：七言绝句

湖边春色十分深，恨满枝枝被雨淋。羌笛一声何处曲，等闲惊起故园心。
咏梅五十首呈史尚书·其三十五
作者：释绍嵩
朝代：宋

洛阳三十六峰西，曾为梅花醉似泥。今日偶题题似著，屋檐斜入一枝低。
咏梅五十首呈史尚书·其三十八
作者：释绍嵩
朝代：宋

梅出稽山世少双，月中疏影暗中香。梦回彷佛三更后，卧见琼枝低压墙。
咏梅五十首呈史尚书·其三十六
作者：释绍嵩
朝代：宋

岸木萧疏野望宽，小楼西角剩凭栏。江边一树垂垂发，留与纷纷雪里看。
咏梅五十首呈史尚书·其三四
作者：释绍嵩
朝代：宋
体裁：七言绝句

傲雪凌风太瘦生，静中无色自娉婷。何妨回施老摩诘，画我江行作小屏。
咏梅五十首呈史尚书·其九
作者：释绍嵩
朝代：宋
体裁：七言绝句

洞水悲鸣无歇时，人稀景静雪消迟。东风信有芳菲意，昨日梅花开一枝。
咏梅五十首呈史尚书·其二
作者：释绍嵩
朝代：宋
体裁：七言绝句

白玉花头碧玉枝，茅檐竹坞两幽奇。从今日日须来看，看尽将开欲落时。
咏梅五十首呈史尚书·其二〇
作者：释绍嵩
朝代：宋

夜起荆扉趁暗香，林间梅下卜斋房。
寒窗安着清相向，清杀东坡锦绣肠。
咏梅五十首呈史尚书·其二一
作者：释绍嵩
朝代：宋

官梅一树小池头，绕着瑶芳看不休。
为语隣舟莫吹笛，冰肌香骨未禁愁。
咏梅五十首呈史尚书·其二七
作者：释绍嵩
朝代：宋

梅花两树照春阴，花径吹香可细寻。
疎影横斜水清浅，平生和靖最知音。
咏梅五十首呈史尚书·其二九
作者：释绍嵩
朝代：宋

乱点琼葩艷艷明，半粘残雪不胜清。
春风十里梅花路，拄杖寻诗独自行。
咏梅五十首呈史尚书·其二二
作者：释绍嵩
朝代：宋

梅萼纔开已乱飞，清香时被好风吹。
苦无疎影横斜句，空作主人惆怅诗。
咏梅五十首呈史尚书·其二十
作者：释绍嵩
朝代：宋

夜起荆扉趁暗香，林间梅下卜斋房。寒窗安著清相向，清杀东坡锦绣肠。
咏梅五十首呈史尚书·其二十一
作者：释绍嵩
朝代：宋

官梅一树小池头，绕著瑶芳看不休。为语邻舟莫吹笛，冰肌香骨未禁愁。
咏梅五十首呈史尚书·其二十七
作者：释绍嵩
朝代：宋

梅花两树照春阴，花径吹香可细寻。疏影横斜水清浅，平生和靖最知音。
咏梅五十首呈史尚书·其二十三
作者：释绍嵩
朝代：宋
体裁：七言绝句

岁寒群物惨无光，只有江梅独自芳。倒拄乌藤乘逸兴，倚栏看处自商量。
咏梅五十首呈史尚书·其二十九
作者：释绍嵩
朝代：宋

乱点琼葩艳艳明，半粘残雪不胜清。春风十里梅花路，拄杖寻诗独自行。
咏梅五十首呈史尚书·其二十二
作者：释绍嵩
朝代：宋

梅萼才开已乱飞，清香时被好风吹。苦无疏影横斜句，空作主人惆怅诗。
咏梅五十首呈史尚书·其二十五
作者：释绍嵩
朝代：宋
体裁：七言绝句

舍南舍北雪犹存，诚对东风问小园。一夜小园开似雪，暗香浮动月黄昏。
咏梅五十首呈史尚书·其二十八
作者：释绍嵩
朝代：宋
体裁：七言绝句

粲粲江南万玉妃，随宜领览到斜晖。一枝缟色分明好，自是行人折赠稀。
咏梅五十首呈史尚书·其二十六
作者：释绍嵩
朝代：宋
体裁：七言绝句

衰草连天惨淡黄，梅兼白雪一时芳。谁知老子懒成癖，花落花开已两忘。
咏梅五十首呈史尚书·其二四
作者：释绍嵩
朝代：宋
体裁：七言绝句

一树寒梅白玉条，傍岩隈石韵萧萧。诗孱无柰陈桥月，月照清香太易消。
咏梅五十首呈史尚书·其五
作者：释绍嵩
朝代：宋

月榭风亭绕曲池，野梅千树压疎篱。
暗香别有关情处，独倚栏干默自知。
咏梅五十首呈史尚书·其五
作者：释绍嵩
朝代：宋

月榭风亭绕曲池，野梅千树压疏篱。暗香别有关情处，独倚栏干默自知。
咏梅五十首呈史尚书·其五十
作者：释绍嵩
朝代：宋
体裁：七言绝句

独吟高阁对官梅，春色先从笔底回。诗到扬州定清绝，不才羞作等闲来。
咏梅五十首呈史尚书·其八
作者：释绍嵩
朝代：宋

水际空明月正圆，看花候月思依然。
暗香疎影浑无頼，绰约冰姿绝可怜。
咏梅五十首呈史尚书·其八
作者：释绍嵩
朝代：宋

水际空明月正圆，看花候月思依然。暗香疏影浑无赖，绰约冰姿绝可怜。
咏梅五十首呈史尚书·其六
作者：释绍嵩
朝代：宋

竹外孤村坐见梅，直疑冰玉作根荄。青鞋自笑无羁束，不记登临日几回。
咏梅五十首呈史尚书·其六
作者：释绍嵩
朝代：宋

竹外孤村坐见梅，直疑冰玉作根荄。
青鞋自笑无覊束，不记登临日几迴。
咏梅五十首呈史尚书·其十
作者：释绍嵩
朝代：宋

古寺高楼暮倚栏，小梅零落雪欺残。一枝带雨墙头出，乞与时人画里看。
咏梅五十首呈史尚书·其十一
作者：释绍嵩
朝代：宋
体裁：七言绝句

即看青女夜飞霜，借与南枝作淡妆。露重冰清风日暖，人间一味有真香。
咏梅五十首呈史尚书·其十七
作者：释绍嵩
朝代：宋

露冷霜乾玉骨寒，异香盈鼻酷如兰。清癯偶入骚人眼，往往开窗尽日看。
咏梅五十首呈史尚书·其十三
作者：释绍嵩
朝代：宋

小寺鸦鸣日午时，无人同趣独支颐。慇勤为注铜瓶水，只篸横斜一两枝。
咏梅五十首呈史尚书·其十九
作者：释绍嵩
朝代：宋

镂冰叠雪斗轻盈，碧瓦朱栏相照明。想得彭园富春色，数枝春色岂无情。
咏梅五十首呈史尚书·其十二
作者：释绍嵩
朝代：宋
体裁：七言绝句

再见山城石井边，幽姿高韵独翛然。要知不被梅花笑，更把前题改数联。
咏梅五十首呈史尚书·其十五
作者：释绍嵩
朝代：宋

露裛幽花冷自香，此花尽更有商量。肌肤冰雪薰沉水，疏影寒光照野塘。
咏梅五十首呈史尚书·其十八
作者：释绍嵩
朝代：宋
体裁：七言绝句

篱落寒梅三两枝，水沉为骨玉为肌。悬知此去长闲暇，看尽东风烂熳时。
咏梅五十首呈史尚书·其十六
作者：释绍嵩
朝代：宋

玉树交横雪后天，新诗吟得百馀篇。邮筒不住如飞翼，送与襄阳孟浩然。
咏梅五十首呈史尚书·其十四
作者：释绍嵩
朝代：宋

积翠千层一径开，篮舆歇处见株梅。为君绕树须千匝，谩使诗肠日九回。
咏梅五十首呈史尚书·其四
作者：释绍嵩
朝代：宋
体裁：七言绝句

绕树寻花得得来，摩挲苍石更徘徊。题诗未有惊人句，谩想华光写照才。
咏梅五十首呈史尚书·其四七
作者：释绍嵩
朝代：宋

倚頼春风压众芳，枝枝灼灼烂生光。
向来子美知如此，可是无心赋海棠。
咏梅五十首呈史尚书·其四三
作者：释绍嵩
朝代：宋

瘦倚疎篁半出墙，天教春信到寒乡。
老人终岁闭门坐，月下风前自在香。
咏梅五十首呈史尚书·其四九
作者：释绍嵩
朝代：宋

木落霜空眼底宽，一枝相映竹丛寒。
不须更觅吴州画，镜裏云山且共看。
咏梅五十首呈史尚书·其四二
作者：释绍嵩
朝代：宋

定回犹觉幻身轻，更着梅花巧尽情。
月上栏干照孤影，一枝斜映小窗明。
咏梅五十首呈史尚书·其四五
作者：释绍嵩
朝代：宋

岸树低欹一雪余，此花风韵更清姝。
江亭独倚栏干处，日影描窗作画图。
咏梅五十首呈史尚书·其四八
作者：释绍嵩
朝代：宋

春风併力着寒梅，一半先开笑未开。
我亦悠然动清兴，欲题凡韵辄徘徊。
咏梅五十首呈史尚书·其四六
作者：释绍嵩
朝代：宋

郊原空阔浄无尘，且放千林自在春。
借问梅花何处落，翠苔苍藓石磷磷。
咏梅五十首呈史尚书·其四十
作者：释绍嵩
朝代：宋
体裁：七言绝句

一径萧萧松影低，寻花觅路忽成迷。诗材虽乏三千首，闻见随时入品题。
咏梅五十首呈史尚书·其四十一
作者：释绍嵩
朝代：宋
体裁：七言绝句

风静寒塘花正开，直须冰雪作梯媒。时平不怕山荒寂，霜晓无人我独来。
咏梅五十首呈史尚书·其四十七
作者：释绍嵩
朝代：宋

倚赖春风压众芳，枝枝灼灼烂生光。向来子美知如此，可是无心赋海棠。
咏梅五十首呈史尚书·其四十三
作者：释绍嵩
朝代：宋

瘦倚疏篁半出墙，天教春信到寒乡。老人终岁闭门坐，月下风前自在香。
咏梅五十首呈史尚书·其四十九
作者：释绍嵩
朝代：宋

木落霜空眼底宽，一枝相映竹丛寒。不须更觅吴州画，镜里云山且共看。
咏梅五十首呈史尚书·其四十二
作者：释绍嵩
朝代：宋

定回犹觉幻身轻，更著梅花巧尽情。月上栏干照孤影，一枝斜映小窗明。
咏梅五十首呈史尚书·其四十五
作者：释绍嵩
朝代：宋

岸树低攲一雪馀，此花风韵更清姝。江亭独倚栏干处，日影描窗作画图。
咏梅五十首呈史尚书·其四十八
作者：释绍嵩
朝代：宋

春风并力著寒梅，一半先开笑未开。我亦悠然动清兴，欲题凡韵辄徘徊。
咏梅五十首呈史尚书·其四十六
作者：释绍嵩
朝代：宋

郊原空阔净无尘，且放千林自在春。借问梅花何处落，翠苔苍藓石磷磷。
咏梅五十首呈史尚书·其四四
作者：释绍嵩
朝代：宋
体裁：七言绝句

不随桃李待春回，不待商量细细开。要识此花奇绝处，月明溪影乱毰毸。
咏道中所见
作者：释绍嵩
朝代：宋

倚杖寒山暮，高杉韵细飔。归舟藏别浦，落日映荒陂。碧涧流红叶，黄猿领白儿。石桥南畔路，岑渚复幽奇。
咏道中所见
作者：释绍嵩
朝代：宋

倚杖寒山暮，高杉韵细飔。
归舟藏别浦，落日映荒陂。
碧涧流红叶，黄猿领白儿。
石桥南畔路，岑渚復幽奇。
哭黄少府
作者：释绍嵩
朝代：宋

大节群公倡，儒科慕冉颜。
远分天子命，长觉吏徒闲。
秋入篇章裏，川行翰墨间。
壑舟今已矣，老泪为渠潸。
哭黄少府
作者：释绍嵩
朝代：宋

大节群公倡，儒科慕冉颜。远分天子命，长觉吏徒闲。秋入篇章里，川行翰墨间。壑舟今已矣，老泪为渠潸。
坐夏净慈戏书解嘲
作者：释绍嵩
朝代：宋

南屏寄傲且今年，况复相羊得自便。天下无人闲似我，闲中方寸阔于天。
坐夏浄慈戏书解嘲
作者：释绍嵩
朝代：宋

南屏寄傲且今年，况復相羊得自便。
天下无人闲似我，闲中方寸阔于天。
城西野行
作者：释绍嵩
朝代：宋

三月西城淑景多，晓烟清露暗相和。晚钟未用催归客，闻道新亭更可过。细草疏花自在春，悠悠烟水似天津。垂杨一径深深去，白鸟双飞不避人。
城西野行·其一
作者：释绍嵩
朝代：宋
体裁：七言绝句

三月西城淑景多，晓烟清露暗相和。晚钟未用催归客，闻道新亭更可过。
城西野行·其二
作者：释绍嵩
朝代：宋

细草疎花自在春，悠悠烟水似天津。
垂杨一径深深去，白鸟双飞不避人。
城西野行·其二
作者：释绍嵩
朝代：宋

细草疏花自在春，悠悠烟水似天津。垂杨一径深深去，白鸟双飞不避人。
夜汎有怀
作者：释绍嵩
朝代：宋

独自上孤舟，通宵浪打头。天风随断柳，江月值新秋。忽忽忘年老，忙忙汎夕流。此生成底事，谁不遣吾休。
夜泛有怀
作者：释绍嵩
朝代：宋

独自上孤舟，通宵浪打头。
天风随断柳，江月值新秋。
忽忽忘年老，忙忙泛夕流。
此生成底事，谁不遣吾休。
夜闻杜鹃
作者：释绍嵩
朝代：宋
体裁：七言绝句

竹坞无尘水槛清，一更更尽到三更。杜鹃不管人残梦，雨外飞来头上声。
夜题
作者：释绍嵩
朝代：宋

满庭松桂雨余天，病眼开时月正圆。
罗列众星依木末，安排流水落檐前。
倚松长啸宜疎拙，随处何妨且信缘。
白髮青灯两无语，瓣香深炷夜堂禅。
夜题
作者：释绍嵩
朝代：宋

满庭松桂雨馀天，病眼开时月正圆。罗列众星依木末，安排流水落檐前。倚松长啸宜疏拙，随处何妨且信缘。白发青灯两无语，瓣香深炷夜堂禅。
天章道中
作者：释绍嵩
朝代：宋

十里寻幽寺，江山几路分。逢人问息耗，指路上高云。极浦明残雨，寒流叠细纹。野鸦无意绪，嘹唳傍溪濆。
天章道中
作者：释绍嵩
朝代：宋

十里寻幽寺，江山几路分。
逢人问息耗，指路上高云。
极浦明残雨，寒流迭细纹。
野鸦无意绪，嘹唳傍溪濆。
天竺戏书
作者：释绍嵩
朝代：宋

出郭西湖近，贪看立又行。园林青气动，日夕白云生。映竹犬初吠，缘溪鹤自鸣。慇勤下天竺，泉石惬幽情。
天竺戏书
作者：释绍嵩
朝代：宋

出郭西湖近，贪看立又行。
园林青气动，日夕白云生。
映竹犬初吠，缘溪鹤自鸣。
慇懃下天竺，泉石惬幽情。
天竺戏书
作者：释绍嵩
朝代：宋

出郭西湖近，贪看立又行。
园林青气动，日夕白云生。
映竹犬初吠，缘溪鹤自鸣。
殷勤下天竺，泉石惬幽情。
安吉道中
作者：释绍嵩
朝代：宋
体裁：七言律诗

六尺枯藤了此生，青春作伴日同行。墙头花吐旧枝出，原上人侵落照耕。芳草似袍连径合，乱山如画带溪平。杜鹃知我归心急，啼了千声更万声。
定慧别业次韵陈子中
作者：释绍嵩
朝代：宋

地胜千山会，孤怀行转幽。
归云带层巘，远岸送轻舟。
绿树莺边合，清泉槛外流。
雨余情更逸，端为故人留。
定慧别业次韵陈子中
作者：释绍嵩
朝代：宋

地胜千山会，孤怀行转幽。归云带层巘，远岸送轻舟。绿树莺边合，清泉槛外流。雨馀情更逸，端为故人留。
宝溪道中
作者：释绍嵩
朝代：宋
体裁：五言律诗

径直夫何细，云山知几重。朱门均白屋，红叶间青松。野火烧冈草，残阳下远峰。伤心绕村落，倦客独携筇。
客中戏书
作者：释绍嵩
朝代：宋

杖屦千崖表，江山故作妍。扪萝怀鸟道，踏石过溪泉。野湿禾中露，秋明树外天。白头何所恨，随处一欣然。远笛招幽响，无人竹扫墀。马嘶游寺客，鸦护落巢儿。日转槐阴暮，天高秋气悲。还应重风景，时作一篇诗。
客中戏书·其一
作者：释绍嵩
朝代：宋
体裁：五言律诗

杖屦千崖表，江山故作妍。扪萝怀鸟道，踏石过溪泉。野湿禾中露，秋明树外天。白头何所恨，随处一欣然。
客中戏书·其二
作者：释绍嵩
朝代：宋
体裁：五言律诗

远笛招幽响，无人竹扫墀。马嘶游寺客，鸦护落巢儿。日转槐阴暮，天高秋气悲。还应重风景，时作一篇诗。
客夜偶成
作者：释绍嵩
朝代：宋

万里长为客，穷愁岂自宽。年衰发种种，幽集夜漫漫。风卷湖烟静，云收溪月寒。天涯少知遇，唯有醉江干。
客夜偶成
作者：释绍嵩
朝代：宋

万里长为客，穷愁岂自宽。
年衰髮种种，幽集夜漫漫。
风卷湖烟静，云收溪月寒。
天涯少知遇，唯有醉江干。
客思
作者：释绍嵩
朝代：宋

欲暮多羁思，客行悲故乡。背关馀古木，落叶堕寒霜。驿树收残雨，柴门掩夕阳。此身南复北，双鬓易苍浪。
客思
作者：释绍嵩
朝代：宋

欲暮多覊思，客行悲故乡。
背关余古木，落叶堕寒霜。
驿树收残雨，柴门掩夕阳。
此身南復北，双鬓易苍浪。
客次感怀
作者：释绍嵩
朝代：宋
体裁：五言律诗

投老诗成癖，愁生为客途。烟云长在目，山水暂游吴。远意极千里，归心寄九衢。一身仍更病，意绪日荒芜。
客邸昼寝起而追程
作者：释绍嵩
朝代：宋

客裏无聊久合并，梦回南北昧平生。
苦吟风月唯添病，独冒烟岚促去程。
城外诸峰迎落照，花边白犬吠流莺。
阮途未用嗟漂泊，自有孤云识此情。
客邸昼寝起而追程
作者：释绍嵩
朝代：宋

客里无聊久合并，梦回南北昧平生。苦吟风月唯添病，独冒烟岚促去程。城外诸峰迎落照，花边白犬吠流莺。阮途未用嗟漂泊，自有孤云识此情。
宿天童
作者：释绍嵩
朝代：宋
体裁：七言绝句

太白山头月欲低，鹊栖不稳绕枝飞。坐来客子浑忘倦，却听松声联翠微。
宿山居
作者：释绍嵩
朝代：宋

中庭淡月照三更，环堵翛然表裏清。
深夜欲眠眠未得，一溪秋水枕边声。
宿山居
作者：释绍嵩
朝代：宋

中庭淡月照三更，环堵翛然表里清。深夜欲眠眠未得，一溪秋水枕边声。
宿疎山
作者：释绍嵩
朝代：宋

竹舆穿雨上疎山，寒涕垂颐独掩关。
病客欲眠浑不寐，白猿啼在白云间。
宿疏山
作者：释绍嵩
朝代：宋

竹舆穿雨上疏山，寒涕垂颐独掩关。病客欲眠浑不寐，白猿啼在白云间。
宿绍兴
作者：释绍嵩
朝代：宋
体裁：七言绝句

小舟夜宿越州城，卧看星河尽意明。漏鼓乍听连岸响，好风佳月总同盟。
寄元藏主
作者：释绍嵩
朝代：宋

度岁不相见，别来春又春。纵横皆失计，谈笑亦何因。乡思盈愁望，形衰恨道贫。掩扉当太白，愿卜子为邻。
寄元藏主
作者：释绍嵩
朝代：宋

度岁不相见，别来春又春。
纵横皆失计，谈笑亦何因。
乡思盈愁望，形衰恨道贫。
掩扉当太白，愿卜子为隣。
寓山寺戏成
作者：释绍嵩
朝代：宋

寺在猿啼外，都无俗到来。岸花开且落，水鸟去仍回。果落方知熟，诗成未费才。逍遥此中意，老子兴悠哉。
寓山寺戏成
作者：释绍嵩
朝代：宋

寺在猿啼外，都无俗到来。
岸花开且落，水鸟去仍迴。
果落方知熟，诗成未费才。
逍遥此中意，老子兴悠哉。
寓笔
作者：释绍嵩
朝代：宋

幽径草初青，无人知地名。
征鞍千里远，倚杖一江横。
云重欲为雨，风和拗得晴。
家家好春色，春色徧空明。
寓笔
作者：释绍嵩
朝代：宋

幽径草初青，无人知地名。征鞍千里远，倚杖一江横。云重欲为雨，风和拗得晴。家家好春色，春色遍空明。
寓龙峰遣兴
作者：释绍嵩
朝代：宋
体裁：七言律诗

可要栖身向薜萝，闲门空掩半庭莎。天寒日暮游人少，花落僧禅覆地多。六尺屏风遮宴坐，数椽月屋爱岩阿。我今客气浑消尽，无奈千茎鬓雪何。
寻访广福
作者：释绍嵩
朝代：宋
体裁：五言律诗

旧邑浮航外，青山千万重。访僧舟北渡，归寺海西峰。薄薄云收日，微微雨洒松。可堪添客恨，闻打暮天钟。
小憩东岳行宫戏题
作者：释绍嵩
朝代：宋

树色遥藏店，春风入皷鼙。
行宫花漠漠，孤屿草萋萋。
白鸟飞还立，黄莺歇又啼。
诗成那用好，到处好诗题。
小憩东岳行宫戏题
作者：释绍嵩
朝代：宋

树色遥藏店，春风入鼓鼙。行宫花漠漠，孤屿草萋萋。白鸟飞还立，黄莺歇又啼。诗成那用好，到处好诗题。
小院
作者：释绍嵩
朝代：宋

小院无人夜，楼高月迥明。偈吟诸祖意，茶试老僧铛。门掩园林僻，窗虚笔砚轻。慇勤供一笑，一笑可怜生。
小院
作者：释绍嵩
朝代：宋

小院无人夜，楼高月迥明。
偈吟诸祖意，茶试老僧铛。
门掩园林僻，窗虚笔砚轻。
慇懃供一笑，一笑可怜生。
山居即事
作者：释绍嵩
朝代：宋

何处成吾道，深居绝送迎。竹扉常昼掩，野径得闲行。万壑树声满，千岩暑气清。相看两不厌，天际一山横。山色堆蓝重，风烟野外嘉。与闲为活计，祗者是生涯。虽有明时约，端无外物华。人生贵知足，此兴未应赊。气味闲中好，居疑与世分。销愁何用酒，娱意莫如文。穴暝云初上，山高日易曛。近来心更静，清绝洗妖氛。独坐空山里，闲寻物理幽。人情正苦暑，诗兴得高秋。衰谢多扶病，功名安足谋。自嗟疏野性，肯伴白云休。老去慵仍甚，幽欢良自如。性将时共背，身与世俱疏。水色含群动，秋容淡夕虚。惬心皆乐事，真作野人居。拂石玩林壑，凛然天欲秋。竹风连野色，舍影漾江流。碧嶂云初合，遥峰雨半收。山居自清绝，不梦世间游。掩户闲攲枕，身心俱寂然。蹉跎已甘分，游息或谈玄。独得万古意，何劳百响煎。功名与世事，欲问即攀缘。径转危峰逼，遍令两眼明。凉风吹咏思，幽竹送寒声。砧响家家急，溪阴寸寸生。含情不得语，拂石记闲名。病目书淫歇，熏炉炷麝煤。山将落日去，风带旧寒来。微霰疏还密，虚堂闭复开。无人语心事，永日坐徘徊。老罢休无赖，吟诗报答闲。圆扉长寂寂，腾口任㘖㘖。护塔云偏重，栖林鸟自还。荣枯不经意，何用密防奸。独立柴荆外，孤吟四望频。晴山云罨画，深谷鸟声春。老觉文章退，闲知气味真。穷居那敢恨，虚白自为邻。永日翛然坐，春风苦唤行。笋舆穿树色，竹坞度钟声。雨恶天光淡，山穷地势倾。苔矶清境里，花湿转分明。此地真奇绝，何须屋万间。穿林邻虎穴，隔水是尘寰。保甲元无籍，讹邪自不关。安闲有深味，未敢负云山。早晚无尘事，清心白日长。水烟通径草，冰玉入诗肠。远峤收残雨，空林挂夕阳。此时何限兴，幽鸟语如簧。碧树高岩底，柴门引径斜。采茶寻远涧，护药插新笆。澄水含斜汉，寒空散晚霞。寂寥无与晤，聊欲玩烟花。物色催年老，谁令眼界幽。不忧缘不动，无意亦无求。寂寞了闲事，迂疏却自由。功名今晚矣，萍梗任飘流。静境绝过从，昼门开更慵。荒林失轻雾，寒日下危峰。曳履寻花圃，搜诗到暮钟。谁言淹泊意，无酒为浇胸。古屋茆茨小，寒林春自芳。坞深人不到，花落树犹香。事去青山在，闲知白日长。禅心真已静，笑失昔时狂。雨后江山绿，蝉声若唤人。岩花随处发，官柳著行新。风月充三益，林泉是四邻。杖藜林下去，且作自由身。衰落暗成病，如何不白头。百年长扰扰，万事祇悠悠。耕凿资馀力，行藏独倚楼。却因虚淡极，忽觉此生浮。
山居即事·其一
作者：释绍嵩
朝代：宋
体裁：五言律诗

何处成吾道，深居绝送迎。竹扉常昼掩，野径得闲行。万壑树声满，千岩暑气清。相看两不厌，天际一山横。
山居即事·其一〇
作者：释绍嵩
朝代：宋

老罢休无頼，吟诗报答闲。
圆扉长寂寂，腾口任𰉁𰉁。
护塔云偏重，栖林鸟自还。
荣枯不经意，何用密防姦。
山居即事·其一一
作者：释绍嵩
朝代：宋

独立柴荆外，孤吟四望频。
晴山云罨画，深谷鸟声春。
老觉文章退，闲知气味真。
穷居那敢恨，虚白自为隣。
山居即事·其一三
作者：释绍嵩
朝代：宋

此地真奇绝，何须屋万间。
穿林隣虎穴，隔水是尘寰。
保甲元无籍，讹邪自不关。
安闲有深味，未敢负云山。
山居即事·其一九
作者：释绍嵩
朝代：宋

雨后江山绿，蝉声若唤人。
岩花随处发，官柳着行新。
风月充三益，林泉是四邻。
杖藜林下去，且作自由身。
山居即事·其一二
作者：释绍嵩
朝代：宋

永日翛然坐，春风苦唤行。
笋舆穿树色，竹坞度钟声。
雨恶天光淡，山穷地势倾。
苔矶清境裏，花湿转分明。
山居即事·其一六
作者：释绍嵩
朝代：宋

物色催年老，谁令眼界幽。
不忧缘不动，无意亦无求。
寂寞了闲事，迂疎却自由。
功名今晚矣，萍梗任飘流。
山居即事·其七
作者：释绍嵩
朝代：宋

掩户闲攲枕，身心俱寂然。蹉跎已甘分，游息或谈玄。独得万古意，何劳百响煎。功名与世事，欲问即攀缘。
山居即事·其七
作者：释绍嵩
朝代：宋

掩户闲欹枕，身心俱寂然。
蹉跎已甘分，游息或谈玄。
独得万古意，何劳百响煎。
功名与世事，欲问即攀缘。
山居即事·其三
作者：释绍嵩
朝代：宋
体裁：五言律诗

气味闲中好，居疑与世分。销愁何用酒，娱意莫如文。穴暝云初上，山高日易曛。近来心更静，清绝洗妖氛。
山居即事·其九
作者：释绍嵩
朝代：宋

病目书淫歇，熏炉炷麝煤。
山将落日去，风带旧寒来。
微霰疎还密，虚堂闭復开。
无人语心事，永日坐徘徊。
山居即事·其九
作者：释绍嵩
朝代：宋

病目书淫歇，熏炉炷麝煤。山将落日去，风带旧寒来。微霰疏还密，虚堂闭复开。无人语心事，永日坐徘徊。
山居即事·其二
作者：释绍嵩
朝代：宋
体裁：五言律诗

山色堆蓝重，风烟野外嘉。与闲为活计，祗者是生涯。虽有明时约，端无外物华。人生贵知足，此兴未应赊。
山居即事·其二〇
作者：释绍嵩
朝代：宋

衰落暗成病，如何不白头。
百年长扰扰，万事祇悠悠。
耕凿资余力，行藏独倚楼。
却因虚淡极，忽觉此生浮。
山居即事·其二十
作者：释绍嵩
朝代：宋

衰落暗成病，如何不白头。百年长扰扰，万事祇悠悠。耕凿资馀力，行藏独倚楼。却因虚淡极，忽觉此生浮。
山居即事·其五
作者：释绍嵩
朝代：宋

老去慵仍甚，幽欢良自如。
性将时共背，身与世俱疎。
水色含群动，秋容淡夕虚。
惬心皆乐事，真作野人居。
山居即事·其五
作者：释绍嵩
朝代：宋

老去慵仍甚，幽欢良自如。性将时共背，身与世俱疏。水色含群动，秋容淡夕虚。惬心皆乐事，真作野人居。
山居即事·其八
作者：释绍嵩
朝代：宋

径转危峰逼，徧令两眼明。
凉风吹咏思，幽竹送寒声。
砧响家家急，溪阴寸寸生。
含情不得语，拂石记闲名。
山居即事·其八
作者：释绍嵩
朝代：宋

径转危峰逼，遍令两眼明。凉风吹咏思，幽竹送寒声。砧响家家急，溪阴寸寸生。含情不得语，拂石记闲名。
山居即事·其六
作者：释绍嵩
朝代：宋

拂石玩林壑，凛然天欲秋。竹风连野色，舍影漾江流。碧嶂云初合，遥峰雨半收。山居自清绝，不梦世间游。
山居即事·其六
作者：释绍嵩
朝代：宋

拂石翫林壑，凛然天欲秋。
竹风连野色，舍影漾江流。
碧嶂云初合，遥峰雨半收。
山居自清绝，不梦世间游。
山居即事·其十
作者：释绍嵩
朝代：宋

老罢休无赖，吟诗报答闲。圆扉长寂寂，腾口任㘖㘖。护塔云偏重，栖林鸟自还。荣枯不经意，何用密防奸。
山居即事·其十一
作者：释绍嵩
朝代：宋

独立柴荆外，孤吟四望频。晴山云罨画，深谷鸟声春。老觉文章退，闲知气味真。穷居那敢恨，虚白自为邻。
山居即事·其十七
作者：释绍嵩
朝代：宋
体裁：五言律诗

静境绝过从，昼门开更慵。荒林失轻雾，寒日下危峰。曳履寻花圃，搜诗到暮钟。谁言淹泊意，无酒为浇胸。
山居即事·其十三
作者：释绍嵩
朝代：宋

此地真奇绝，何须屋万间。穿林邻虎穴，隔水是尘寰。保甲元无籍，讹邪自不关。安闲有深味，未敢负云山。
山居即事·其十九
作者：释绍嵩
朝代：宋

雨后江山绿，蝉声若唤人。岩花随处发，官柳著行新。风月充三益，林泉是四邻。杖藜林下去，且作自由身。
山居即事·其十二
作者：释绍嵩
朝代：宋

永日翛然坐，春风苦唤行。笋舆穿树色，竹坞度钟声。雨恶天光淡，山穷地势倾。苔矶清境里，花湿转分明。
山居即事·其十五
作者：释绍嵩
朝代：宋
体裁：五言律诗

碧树高岩底，柴门引径斜。采茶寻远涧，护药插新笆。澄水含斜汉，寒空散晚霞。寂寥无与晤，聊欲玩烟花。
山居即事·其十八
作者：释绍嵩
朝代：宋
体裁：五言律诗

古屋茆茨小，寒林春自芳。坞深人不到，花落树犹香。事去青山在，闲知白日长。禅心真已静，笑失昔时狂。
山居即事·其十六
作者：释绍嵩
朝代：宋

物色催年老，谁令眼界幽。不忧缘不动，无意亦无求。寂寞了闲事，迂疏却自由。功名今晚矣，萍梗任飘流。
山居即事·其十四
作者：释绍嵩
朝代：宋
体裁：五言律诗

早晚无尘事，清心白日长。水烟通径草，冰玉入诗肠。远峤收残雨，空林挂夕阳。此时何限兴，幽鸟语如簧。
山居即事·其四
作者：释绍嵩
朝代：宋

独坐空山裏，闲寻物理幽。
人情正苦暑，诗兴得高秋。
衰谢多扶病，功名安足谋。
自嗟疎野性，肯伴白云休。
山居即事·其四
作者：释绍嵩
朝代：宋

独坐空山里，闲寻物理幽。人情正苦暑，诗兴得高秋。衰谢多扶病，功名安足谋。自嗟疏野性，肯伴白云休。
山居遣兴
作者：释绍嵩
朝代：宋

百衲老空林，疎慵倦九箴。
浮沉千古事，去住两乡心。
绝顶无禅侣，忘言有匣琴。
感多聊自遣，时復一闲吟。
山居遣兴
作者：释绍嵩
朝代：宋

百衲老空林，疏慵倦九箴。浮沉千古事，去住两乡心。绝顶无禅侣，忘言有匣琴。感多聊自遣，时复一闲吟。
庆元道中
作者：释绍嵩
朝代：宋

临溪柳带正依依，落絮因风特地飞。岛上断云垂极浦，城头初角送残晖。闲过绮陌寻高寺，谩绕清流欲浣衣。重到张公泊船处，家家扶得醉人归。
庆元道中
作者：释绍嵩
朝代：宋

临溪柳带正依依，落絮因风特地飞。
岛上断云垂极浦，城头初角送残晖。
闲过绮陌寻高寺，谩遶清流欲浣衣。
重到张公泊船处，家家扶得醉人归。
待舟西兴遣闷
作者：释绍嵩
朝代：宋
体裁：五言律诗

海涌银为郭，吴疆与越连。有山来枕上，无酒到愁边。烈烈寒风起，悠悠落日悬。孤舟未得济，少驻祖生鞭。
忆游天衣
作者：释绍嵩
朝代：宋
体裁：五言律诗

寺忆新游处，江村日暮时。溪长石磊磊，天远草离离。塔院关松雪，山泉满路歧。那知岩下树，一一入吾诗。
感山书事
作者：释绍嵩
朝代：宋

爱此栖心静，陶然度岁华。
放慵真有味，化俗独无涯。
隔沼连香芰，疎篱带晚花。
细评清绝处，倚杖看蜂衙。
感山书事
作者：释绍嵩
朝代：宋

爱此栖心静，陶然度岁华。放慵真有味，化俗独无涯。隔沼连香芰，疏篱带晚花。细评清绝处，倚杖看蜂衙。
感恻
作者：释绍嵩
朝代：宋

路入南云下，江回隔近村。水深风浩浩，山远雾昏昏。仰首羡飞鸟，流年只断魂。客心兼暮色，感恻复何言。
感恻
作者：释绍嵩
朝代：宋

路入南云下，江回隔近村。
水深风浩浩，山远雾昏昏。
仰首羡飞鸟，流年只断魂。
客心兼暮色，感恻復何言。
憩南屏
作者：释绍嵩
朝代：宋
体裁：七言绝句

窈窕阶除天一方，隔帘时有芰荷香。老僧瀹茗供清兴，不负西湖五月凉。
憩江亭
作者：释绍嵩
朝代：宋

花露湿晴春，坐无车马尘。江流青草岸，波闪白龙鳞。往事如今日，知心似古人。慇勤听渔唱，闲趣自相亲。
憩江亭
作者：释绍嵩
朝代：宋

花露湿晴春，坐无车马尘。
江流青草岸，波闪白龙鳞。
往事如今日，知心似古人。
慇懃听渔唱，闲趣自相亲。
憩江寺
作者：释绍嵩
朝代：宋
体裁：五言律诗

众岫耸寒色，长溪抱碧岑。波倾三峡急，树合四时阴。野寺江天豁，禅房花木深。幽帘宜永日，闲坐听春禽。
憩灵隠写怀
作者：释绍嵩
朝代：宋
体裁：五言律诗

莫恨征途远，题诗记独游。十年行路饱，万里此生浮。宇宙知何极，山川慰久留。倚栏哦五字，不觉散人愁。
憩窦园因题池亭
作者：释绍嵩
朝代：宋

午枕藜床梦忽惊，窦家园裏有莺声。
半生客路逢佳节，万瓦脚跟开化城。
鸂鶒刷毛花荡漾，蒲萄上架月纵横。
谁教併向此中见，清杀诗翁老不胜。
憩窦园因题池亭
作者：释绍嵩
朝代：宋

午枕藜床梦忽惊，窦家园里有莺声。半生客路逢佳节，万瓦脚跟开化城。鸂鶒刷毛花荡漾，蒲萄上架月纵横。谁教并向此中见，清杀诗翁老不胜。
憩颜子予海山别业
作者：释绍嵩
朝代：宋

群峰当户晓岚晴，杨柳风和日听莺。
郭外春山明锦绣，门前弱水即蓬瀛。
期登野阁闲应甚，来惯幽禽近不惊。
独凭栏干意难写，绿桑疎处哺牛鸣。
憩颜子予海山别业
作者：释绍嵩
朝代：宋

群峰当户晓岚晴，杨柳风和日听莺。郭外春山明锦绣，门前弱水即蓬瀛。期登野阁闲应甚，来惯幽禽近不惊。独凭栏干意难写，绿桑疏处哺牛鸣。
戏笔
作者：释绍嵩
朝代：宋
体裁：五言律诗

地僻人稀到，东郊自养蒙。山遥天接树，夜静竹藏风。岸柳含烟翠，江花脱晚红。诗应是游戏，吟啸不须工。
投宿宝觉精舍
作者：释绍嵩
朝代：宋

驿路向山郭，江蓠满意馨。远云收海雨，独树隐沙汀。桑椹累累紫，杉栽处处青。夜投宝觉寺，重上竹西亭。
投宿宝觉精舍
作者：释绍嵩
朝代：宋

驿路向山郭，江蓠满意馨。
远云收海雨，独树隠沙汀。
桑椹纍纍紫，杉栽处处青。
夜投宝觉寺，重上竹西亭。
振策
作者：释绍嵩
朝代：宋

振策出游眺，清吟竹影东。
石门千仞断，秀水一篙通。
郡阁烟光裏，人家秋色中。
乌衣多胜槩，老子柰途穷。
振策
作者：释绍嵩
朝代：宋

振策出游眺，清吟竹影东。石门千仞断，秀水一篙通。郡阁烟光里，人家秋色中。乌衣多胜槩，老子柰途穷。
放舟戏书
作者：释绍嵩
朝代：宋

放缆山溪一叶轻，树头半落半犹青。竹间飞下双鸂鶒，天作人间小画屏。两岸萧萧芦荻秋，斜风细雨转船头。年来频作江湖梦，须向山阴上小舟。
放舟戏书·其一
作者：释绍嵩
朝代：宋
体裁：七言绝句

放缆山溪一叶轻，树头半落半犹青。竹间飞下双鸂鶒，天作人间小画屏。
放舟戏书·其二
作者：释绍嵩
朝代：宋
体裁：七言绝句

两岸萧萧芦荻秋，斜风细雨转船头。年来频作江湖梦，须向山阴上小舟。
散策
作者：释绍嵩
朝代：宋

杨柳斜牵一岸风，驿楼高倚夕阳东。无穷涧草纵横绿，入我香奁境界中。江上云亭霁景鲜，画屏展尽一山川。迟迟欲去犹回首，目尽孤烟白鸟边。
散策·其一
作者：释绍嵩
朝代：宋
体裁：七言绝句

杨柳斜牵一岸风，驿楼高倚夕阳东。无穷涧草纵横绿，入我香奁境界中。
散策·其二
作者：释绍嵩
朝代：宋
体裁：七言绝句

江上云亭霁景鲜，画屏展尽一山川。迟迟欲去犹回首，目尽孤烟白鸟边。
旅暮即事
作者：释绍嵩
朝代：宋
体裁：五言律诗

万壑初收雨，湖声正寂然。薄衣临积水，归鸟度平川。仙掌云边树，春风寺外船。诗成见新月，目极向遥天。
旅次
作者：释绍嵩
朝代：宋

树势分孤垒，江流复旧痕。断桥斜取路，小径曲通村。山叠云霞际，林垂橘柚繁。个中有佳句，欲就已忘言。
旅次
作者：释绍嵩
朝代：宋

树势分孤垒，江流復旧痕。
断桥斜取路，小径曲通村。
山迭云霞际，林垂橘柚繁。
箇中有佳句，欲就已忘言。
春夜书怀
作者：释绍嵩
朝代：宋

海内艰难各饱更，鬓毛宁与化工争。
春宵思极兰灯暗，晓角初吹客梦惊。
壮思不逢韩吏部，绝交益媿孔方兄。
到头诗卷须藏却，薄饭粗缯老此生。
春夜书怀
作者：释绍嵩
朝代：宋

海内艰难各饱更，鬓毛宁与化工争。春宵思极兰灯暗，晓角初吹客梦惊。壮思不逢韩吏部，绝交益愧孔方兄。到头诗卷须藏却，薄饭粗缯老此生。
春日
作者：释绍嵩
朝代：宋

风流尽付小园春，浓麝分香入四邻。何事晚来微雨后，山花如绣草如茵。
春日
作者：释绍嵩
朝代：宋

风流尽付小园春，浓麝分香入四隣。
何事晚来微雨后，山花如绣草如茵。
春日郊行
作者：释绍嵩
朝代：宋

稠花乱蕊裹江滨，小雨疏疏向晚晴。逋客未能忘野兴，春来无处不闲行。城外春风满酒旗，吟怀长恨负芳时。东林夫子知予意，载我而今唱和诗。芳草斜铺翡翠茵，旧游如梦苦伤神。寒山带郭穿松路，柳絮梨花寂寂春。春送人家入画屏，草香沙暖水云晴。凝眸不觉斜阳尽，闲恨闲愁触处生。忽惊春色二分空，满地榆钱逐晓风。黄四娘家谁敢道，古来唯有杜陵翁。高竹重林接翠微，夕阳分手柘冈西。莫忧世事兼身事，且逐东风进杖藜。
春日郊行·其一
作者：释绍嵩
朝代：宋

稠花乱蕊裹江滨，小雨疎疎向晚晴。
逋客未能忘野兴，春来无处不闲行。
春日郊行·其一
作者：释绍嵩
朝代：宋

稠花乱蕊裹江滨，小雨疏疏向晚晴。逋客未能忘野兴，春来无处不闲行。
春日郊行·其三
作者：释绍嵩
朝代：宋
体裁：七言绝句

芳草斜铺翡翠茵，旧游如梦苦伤神。寒山带郭穿松路，柳絮梨花寂寂春。
春日郊行·其二
作者：释绍嵩
朝代：宋
体裁：七言绝句

城外春风满酒旗，吟怀长恨负芳时。东林夫子知予意，载我而今唱和诗。
春日郊行·其五
作者：释绍嵩
朝代：宋
体裁：七言绝句

忽惊春色二分空，满地榆钱逐晓风。黄四娘家谁敢道，古来唯有杜陵翁。
春日郊行·其六
作者：释绍嵩
朝代：宋
体裁：七言绝句

高竹重林接翠微，夕阳分手柘冈西。莫忧世事兼身事，且逐东风进杖藜。
春日郊行·其四
作者：释绍嵩
朝代：宋
体裁：七言绝句

春送人家入画屏，草香沙暖水云晴。凝眸不觉斜阳尽，闲恨闲愁触处生。
晚泊丫头岩
作者：释绍嵩
朝代：宋

旅泊依村树，高吟似得邻。斜风吹败叶，落日照行尘。扰扰成何事，飘飘任此身。客心君莫问，赢得鬓如银。
晚泊丫头岩
作者：释绍嵩
朝代：宋

旅泊依村树，高吟似得隣。
斜风吹败叶，落日照行尘。
扰扰成何事，飘飘任此身。
客心君莫问，赢得鬓如银。
曲江解舟
作者：释绍嵩
朝代：宋
体裁：五言律诗

动静非常态，此行风正秋。巉巉孤棹起，渺渺大江流。蝉噪日将落，烟生山欲浮。无心与时竞，吟凭钓鱼舟。
曲江野眺
作者：释绍嵩
朝代：宋
体裁：七言绝句

偶来清赏曲江头，人自无言水自流。欲作新诗图画取，乱峰寒木更孤舟。
有怀
作者：释绍嵩
朝代：宋
体裁：五言律诗

月淡犹明树，岩幽钟磬微。露滋三径草，寒入五更衣。栖托情何限，峥嵘岁且归。漱流今已矣，无限故山薇。
有感
作者：释绍嵩
朝代：宋

志业不得力，寂寥常掩关。
交疎贫病裏，老疾去留间。
涉世心犹壮，经秋鬓自斑。
平生怀古意，欲语泪先潸。
有感
作者：释绍嵩
朝代：宋

志业不得力，寂寥常掩关。交疏贫病里，老疾去留间。涉世心犹壮，经秋鬓自斑。平生怀古意，欲语泪先潸。
柳
作者：释绍嵩
朝代：宋
体裁：七言绝句

江头杨柳曲尘姿，斜压渔家短短篱。日暖游丝飞絮落，和风得路合偏吹。
栖霞道中
作者：释绍嵩
朝代：宋
体裁：五言律诗

路僻闲行远，溪将罨画通。飞泉高泻月，细柳乱摇风。畎亩孤城外，山川暮霭中。旷然忘所在，心与白云空。
桐庐理舟
作者：释绍嵩
朝代：宋
体裁：七言绝句

桐庐江上晚潮生，帆挂秋风一信程。万里归船弄长笛，断肠重看白鸥盟。
桐庐道中
作者：释绍嵩
朝代：宋
体裁：七言绝句

钱塘江上到桐庐，一带溪山画不如。对景由来诗句丽，夕阳无语淡烟初。
横山雨中戏作
作者：释绍嵩
朝代：宋

春风相引与诗情，江上闲冲细雨行。最感横山山上塔，几回相送复相迎。
横山雨中戏作
作者：释绍嵩
朝代：宋

春风相引与诗情，江上闲衝细雨行。
最感横山山上塔，几回相送復相迎。
横翠亭书怀
作者：释绍嵩
朝代：宋
体裁：七言律诗

小葺茅茨紫翠间，门当宫道不曾关。剪裁风月聊堪醉，奔走尘寰出老颜。半局残棋消白昼，十年归梦满青山。江城今可徘徊处，莫怪频频此往还。
次韵吴伯庸竹间梅花十绝
作者：释绍嵩
朝代：宋

竹间初拆半斜枝，正是周王二月时。竹映梅花花映竹，主人不剪要题诗。孤芳高节共亭亭，子细相看似有情。春色恼人眠不得，移床换枕到天明。一川脩竹映疏花，穿竹微吟路径斜。更好碧溪深院静，月和疏影上檐牙。自读西湖处士诗，寻芳长恨见花迟。前程笑到山多处，竹里横斜一两枝。携茶时复过幽亭，寄目悠然上杳冥。好是园林争秀发，梅花白白竹青青。雪引春归竹外梅，慇勤今日一时开。知音未出吴公子，长到花时把酒杯。池边梅映竹边池，皎月勾添光陆离。堪笑胡雏亦风味，从教横笛月中吹。一度春来一度新，夕阳花坞净无尘。负暄孤坐松根石，细看横枝间绿筠。日移花影上帘钩，品格堪怜绝比俦。竹外一枝斜更好，眼明端为小迟留。竹与梅花相并枝，月明还见影参差。撚梅细比新诗看，酷似梅花太瘦时。
次韵吴伯庸竹间梅花十绝·其一
作者：释绍嵩
朝代：宋
体裁：七言绝句

竹间初拆半斜枝，正是周王二月时。竹映梅花花映竹，主人不剪要题诗。
次韵吴伯庸竹间梅花十绝·其一〇
作者：释绍嵩
朝代：宋

竹与梅花相并枝，月明还见影参差。
捻梅细比新诗看，酷似梅花太瘦时。
次韵吴伯庸竹间梅花十绝·其七
作者：释绍嵩
朝代：宋
体裁：七言绝句

池边梅映竹边池，皎月勾添光陆离。堪笑胡雏亦风味，从教横笛月中吹。
次韵吴伯庸竹间梅花十绝·其三
作者：释绍嵩
朝代：宋

一川修竹映疎花，穿竹微吟路径斜。
更好碧溪深院静，月和疎影上檐牙。
次韵吴伯庸竹间梅花十绝·其三
作者：释绍嵩
朝代：宋

一川脩竹映疏花，穿竹微吟路径斜。更好碧溪深院静，月和疏影上檐牙。
次韵吴伯庸竹间梅花十绝·其九
作者：释绍嵩
朝代：宋

日移花影上帘鈎，品格堪怜绝比俦。
竹外一枝斜更好，眼明端为小迟留。
次韵吴伯庸竹间梅花十绝·其九
作者：释绍嵩
朝代：宋

日移花影上帘钩，品格堪怜绝比俦。竹外一枝斜更好，眼明端为小迟留。
次韵吴伯庸竹间梅花十绝·其二
作者：释绍嵩
朝代：宋
体裁：七言绝句

孤芳高节共亭亭，子细相看似有情。春色恼人眠不得，移床换枕到天明。
次韵吴伯庸竹间梅花十绝·其五
作者：释绍嵩
朝代：宋

携茶时复过幽亭，寄目悠然上杳冥。好是园林争秀发，梅花白白竹青青。
次韵吴伯庸竹间梅花十绝·其五
作者：释绍嵩
朝代：宋

携茶时復过幽亭，寄目悠然上杳冥。
好是园林争秀发，梅花白白竹青青。
次韵吴伯庸竹间梅花十绝·其八
作者：释绍嵩
朝代：宋

一度春来一度新，夕阳花坞净无尘。负暄孤坐松根石，细看横枝间绿筠。
次韵吴伯庸竹间梅花十绝·其八
作者：释绍嵩
朝代：宋

一度春来一度新，夕阳花坞浄无尘。
负暄孤坐松根石，细看横枝间绿筠。
次韵吴伯庸竹间梅花十绝·其六
作者：释绍嵩
朝代：宋

雪引春归竹外梅，慇勤今日一时开。知音未出吴公子，长到花时把酒杯。
次韵吴伯庸竹间梅花十绝·其六
作者：释绍嵩
朝代：宋

雪引春归竹外梅，慇懃今日一时开。
知音未出吴公子，长到花时把酒杯。
次韵吴伯庸竹间梅花十绝·其十
作者：释绍嵩
朝代：宋

竹与梅花相并枝，月明还见影参差。撚梅细比新诗看，酷似梅花太瘦时。
次韵吴伯庸竹间梅花十绝·其四
作者：释绍嵩
朝代：宋

自读西湖处士诗，寻芳长恨见花迟。
前程笑到山多处，竹裏横斜一两枝。
次韵吴伯庸竹间梅花十绝·其四
作者：释绍嵩
朝代：宋

自读西湖处士诗，寻芳长恨见花迟。前程笑到山多处，竹里横斜一两枝。
次韵曾俊臣即事
作者：释绍嵩
朝代：宋
体裁：七言律诗

柳暗人家水拍堤，人家随处有柴扉。草中白道穿村去，门外黄尘扑面飞。返照未沉僧独往，暮山时见鸟双归。风从北户来披拂，暗递花香入客衣。
次韵朋上人东湖精舍即事
作者：释绍嵩
朝代：宋

开径东湖上，千岩镜裏看。
与君频邂逅，此地久盘桓。
柳影含云幕，桃花生暮寒。
婆娑弄翰墨，清兴寄毫端。
次韵朋上人东湖精舍即事
作者：释绍嵩
朝代：宋

开径东湖上，千岩镜里看。与君频邂逅，此地久盘桓。柳影含云幕，桃花生暮寒。婆娑弄翰墨，清兴寄毫端。
次韵朱国器秋夜之什
作者：释绍嵩
朝代：宋

二水奔奔鸣屋除，山川澄净九秋馀。故人相见自青眼，病叟中间已白须。风射破窗灯易灭，鹤归乔木月难呼。政须送与王摩诘，画我凭栏觅句图。
次韵朱国器秋夜之什
作者：释绍嵩
朝代：宋

二水奔奔鸣屋除，山川澄浄九秋余。
故人相见自青眼，病叟中间已白鬚。
风射破窗灯易灭，鹤归乔木月难呼。
政须送与王摩诘，画我凭栏觅句图。
次韵杨判院晚春
作者：释绍嵩
朝代：宋

杏褪残花点碧轻，残花含恨脱红英。树连翠筱围春昼，风入青山送雨声。不办扁舟访安道，何妨莲社醉渊明。如公自是銮坡具，盍与吾君致太平。
次韵杨判院晚春
作者：释绍嵩
朝代：宋

杏褪残花点碧轻，残花含恨脱红英。
树连翠篠围春昼，风入青山送雨声。
不办扁舟访安道，何妨莲社醉渊明。
如公自是銮坡具，盍与吾君致太平。
次韵林仲山
作者：释绍嵩
朝代：宋
体裁：五言律诗

午梦蛮花湿，吟看不忍休。白翻荞处雪，红压驿边楼。砌冷虫喧座，江澄水浴秋。看君有知己，铃阁想迟留。
次韵梓上人
作者：释绍嵩
朝代：宋

一身无定处，谁见寂寥心。始为江山静，徒云寒暑侵。少孤心易感，漂泊病难任。未遂长栖此，孤怀自不禁。江湖同避地，老眼不供愁。阅世临观美，出门聊散忧。渔盐桥上市，河汉岛前秋。奔走何时了，如今悟解不。
次韵梓上人·其一
作者：释绍嵩
朝代：宋
体裁：五言律诗

一身无定处，谁见寂寥心。始为江山静，徒云寒暑侵。少孤心易感，漂泊病难任。未遂长栖此，孤怀自不禁。
次韵梓上人·其二
作者：释绍嵩
朝代：宋
体裁：五言律诗

江湖同避地，老眼不供愁。阅世临观美，出门聊散忧。渔盐桥上市，河汉岛前秋。奔走何时了，如今悟解不。
次韵王东之郊行
作者：释绍嵩
朝代：宋

杖屦寻春事，偷分暇日工。幽花攲照水，独树迥含风。路极阴溪里，桃开晓色中。一年春好处，分付少陵翁。
次韵王东之郊行
作者：释绍嵩
朝代：宋

杖屦寻春事，偷分暇日工。
幽花欹照水，独树逈含风。
路极阴溪裏，桃开晓色中。
一年春好处，分付少陵翁。
江上
作者：释绍嵩
朝代：宋
体裁：五言律诗

弱柳垂江翠，惊湍拍岸浮。烟生山欲尽，春半水争流。棹倚袁宏渚，云凝庾信愁。艰难念时事，衰谢不能休。
江上
作者：释绍嵩
朝代：宋
体裁：七言绝句

春岸波平汀草深，江云黯黯作愁阴。诗材眼界知多少，欲罢不能聊一吟。
江上偶谒什上人
作者：释绍嵩
朝代：宋
体裁：五言律诗

在路日已久，此心谁与论。一言知具眼，万里独消魂。辍棹丹枫浦，扶筇白水村。纵情犹未已，吟扣野僧门。
江上嬉行和永上人
作者：释绍嵩
朝代：宋

飞花满眼句纵横，江上闲吟立又行。
正是如今江上好，熏风尽日语流莺。
江上嬉行和永上人
作者：释绍嵩
朝代：宋

飞花满眼句纵横，江上闲吟立又行。正是如今江上好，薰风尽日语流莺。
江上对月
作者：释绍嵩
朝代：宋
体裁：五言律诗

北渚牵吟兴，何妨语夜阑。天宽云出谷，春至草生滩。练练长江静，骎骎半臂寒。老翁扶杖立，空对烂银盘。
江上晚立
作者：释绍嵩
朝代：宋
体裁：五言律诗

沙晚低风蝶，汀烟入夜舟。日依平野没，月涌大江流。书懒聊遮眼，诗成自点头。此时临水叹，一倍不禁愁。
江亭小憩
作者：释绍嵩
朝代：宋
体裁：五言律诗

不到兹亭久，轩窗眼界开。江流翻白浪，树影扫青苔。有鸟衔花出，无人送酒来。快然心自适，此地亦悠哉。
泛湖
作者：释绍嵩
朝代：宋

久客欣无事，扶衰上野航。回云覆阴谷，初日放晨光。杨柳千寻色，荷花一路香。西湖天下胜，谁与共平章。
泛湖
作者：释绍嵩
朝代：宋

久客欣无事，扶衰上野航。
迴云覆阴谷，初日放晨光。
杨柳千寻色，荷花一路香。
西湖天下胜，谁与共平章。
泛湖
作者：释绍嵩
朝代：宋
体裁：七言绝句

六月西湖锦绣乡，新诗满眼费平章。移舟水溅差差绿，吹面轻风与送香。
浩西堂见和因再用韵
作者：释绍嵩
朝代：宋

无钱使鬼故宜休，已失装怀万斛愁。况有西湖好山水，一帆还自上归舟。老景人情一羽轻，绊身何用尚浮名。备尝世事灰心久，更问侬当作么生。萧条四壁是闲居，老子而今非故鱼。大抵人生只如此，只消如此看何如。镜中老色日侵寻，更有江湖万里心。心许故人知此意，为吾因掉白头吟。每惭疏散为吟诗，说破当知未大奇。似此误人多少事，如何两鬓不成丝。行尽天涯西复东，大家闲作卧云翁。纷纷燕雀休相羡，得丧悲欢尽是空。笑杀人来断杀肠，可怜赢得鬓成霜。人情易变乃如此，祇有江山不改常。道方时险拟如何，今古疏愚似我多。否去泰来终可待，尚须客里访蹉跎。小园和雨扫莓苔，个个圆如济世财。丘壑同盟从已定，莫谈休咎动寒灰。沙边鸥鹭日相亲，老去光阴非我春。百巧从来知是妄，独援诗笔得天真。
浩西堂见和因再用韵·其一
作者：释绍嵩
朝代：宋
体裁：七言绝句

无钱使鬼故宜休，已失装怀万斛愁。况有西湖好山水，一帆还自上归舟。
浩西堂见和因再用韵·其七
作者：释绍嵩
朝代：宋
体裁：七言绝句

笑杀人来断杀肠，可怜赢得鬓成霜。人情易变乃如此，祇有江山不改常。
浩西堂见和因再用韵·其三
作者：释绍嵩
朝代：宋
体裁：七言绝句

萧条四壁是闲居，老子而今非故鱼。大抵人生只如此，只消如此看何如。
浩西堂见和因再用韵·其九
作者：释绍嵩
朝代：宋

小园和雨扫莓苔，个个圆如济世财。丘壑同盟从已定，莫谈休咎动寒灰。
浩西堂见和因再用韵·其九
作者：释绍嵩
朝代：宋

小园和雨扫莓苔，箇箇圆如济世财。
丘壑同盟从已定，莫谈休咎动寒灰。
浩西堂见和因再用韵·其二
作者：释绍嵩
朝代：宋
体裁：七言绝句

老景人情一羽轻，绊身何用尚浮名。备尝世事灰心久，更问侬当作么生。
浩西堂见和因再用韵·其五
作者：释绍嵩
朝代：宋

每惭疎散为吟诗，说破当知未大奇。
似此误人多少事，如何两鬓不成丝。
浩西堂见和因再用韵·其五
作者：释绍嵩
朝代：宋

每惭疏散为吟诗，说破当知未大奇。似此误人多少事，如何两鬓不成丝。
浩西堂见和因再用韵·其八
作者：释绍嵩
朝代：宋

道方时险拟如何，今古疎愚似我多。
否去泰来终可待，尚须客裏访蹉跎。
浩西堂见和因再用韵·其八
作者：释绍嵩
朝代：宋

道方时险拟如何，今古疏愚似我多。否去泰来终可待，尚须客里访蹉跎。
浩西堂见和因再用韵·其六
作者：释绍嵩
朝代：宋

行尽天涯西复东，大家闲作卧云翁。纷纷燕雀休相羡，得丧悲欢尽是空。
浩西堂见和因再用韵·其六
作者：释绍嵩
朝代：宋

行尽天涯西復东，大家闲作卧云翁。
纷纷燕雀休相羡，得丧悲欢尽是空。
浩西堂见和因再用韵·其十
作者：释绍嵩
朝代：宋
体裁：七言绝句

沙边鸥鹭日相亲，老去光阴非我春。百巧从来知是妄，独援诗笔得天真。
浩西堂见和因再用韵·其四
作者：释绍嵩
朝代：宋
体裁：七言绝句

镜中老色日侵寻，更有江湖万里心。心许故人知此意，为吾因掉白头吟。
游何山
作者：释绍嵩
朝代：宋
体裁：五言律诗

绿草闲深院，繁花的的开。捲帘当白昼，辞洞恋青苔。燕掠平芜去，人从瀑布来。林间清话久，杜宇一声催。
游信州僊岩
作者：释绍嵩
朝代：宋
体裁：七言律诗

仙境闲寻采药翁，笋舆乘兴得蒿蓬。山钟夜度空江水，窗户凉生薜荔风。断臂青猿啼玉笥，斜行白鸟入遥空。舍南有竹堪书字，借笔题诗却未工。
游光严精舍
作者：释绍嵩
朝代：宋

酷爱山兼水，山重水又回。树围平野合，花逼艳阳开。习习和风至，冥冥细雨来。将行谁请住，留步小庭隈。
游光严精舍
作者：释绍嵩
朝代：宋

酷爱山兼水，山重水又回。
树围平野合，花逼艷阳开。
习习和风至，冥冥细雨来。
将行谁请住，留步小庭隈。
游双径
作者：释绍嵩
朝代：宋

宝刹触南箕，登临独立时。江山如有味，花柳更无私。已病身犹健，言归心尚迟。片云头上黑，真个解催诗。
游双径
作者：释绍嵩
朝代：宋

宝剎触南箕，登临独立时。
江山如有味，花柳更无私。
已病身犹健，言归心尚迟。
片云头上黑，真箇解催诗。
游古寺次朋上人韵
作者：释绍嵩
朝代：宋
体裁：五言律诗

黄叶前朝寺，携朋上故基。近山烟外远，芳草露中衰。碛碛风吹面，霏霏雨散池。旅情何计是，排闷强裁诗。
游吉祥登棘庵别业
作者：释绍嵩
朝代：宋
体裁：五言律诗

屋在瀑泉西，看来眼转迷。松风清飒飒，秋日正凄凄。海鸟和涛望，山鼯隔水啼。何须更飞锡，祇此是曹溪。
游天竺
作者：释绍嵩
朝代：宋
体裁：五言律诗

天竺秋重入，翛然适此心。路寻流水远，门闭野云深。澹泞生真趣，幽闲且自任。残阳应更好，蝉合伴清吟。
游张园观海棠戏作
作者：释绍嵩
朝代：宋
体裁：七言绝句

春色都将付海棠，群仙会处锦屏张。约斋妙出春风手，子美无情为发扬。
游清老别业
作者：释绍嵩
朝代：宋

别业青山郭，人烟远更微。湿花随水汎，长瀑倚空飞。开箧收诗卷，凭轩对竹扉。淹留更一醉，应在醉中归。
游清老别业
作者：释绍嵩
朝代：宋

别业青山郭，人烟远更微。
湿花随水泛，长瀑倚空飞。
开箧收诗卷，凭轩对竹扉。
淹留更一醉，应在醉中归。
游西崦
作者：释绍嵩
朝代：宋

小隐寄幽谷，登临翠色中。乱云低薄暮，片水静涵空。往往游西崦，依依向北风。清猿不可听，幽思更无穷。
游西崦
作者：释绍嵩
朝代：宋

小隠寄幽谷，登临翠色中。
乱云低薄暮，片水静涵空。
往往游西崦，依依向北风。
清猿不可听，幽思更无穷。
游西湖
作者：释绍嵩
朝代：宋
体裁：古风

西湖招提三百六，佳处如春有眉目。一番雨过吞青空，万顷无波鸭头绿。望湖楼阁独自登，烟霏向背攒寒玉。想见襄阳孟浩然，此中有句不容续。道人长坐西山河，骨清气明韵出俗。久居京阙厌尘土，一夕归心俊如鹄。明窗为君研破砚，落笔转头风雨速。龙山深处如定居，就彼结邻容我卜。
游雪窦遣兴
作者：释绍嵩
朝代：宋
体裁：五言律诗

此地人来少，凭栏兴莫穷。云萝难透日，乔木易高风。书满闲窗下，云生闭目中。焚香赋诗罢，顿悟众缘空。
湖山堂晚坐
作者：释绍嵩
朝代：宋
体裁：五言律诗

木叶落时节，湖山向晚晴。移床桥上坐，看客海边行。寂寂饶孤兴，悠悠送此生。遣愁聊觅句，那敢谓长城。
溪上
作者：释绍嵩
朝代：宋

弄水春溪上，溪寒晚日红。舟行明鉴里，鸟度醉吟中。远岫千重耸，轻艘万派通。桃源在何处，笑语隔幽丛。
溪上
作者：释绍嵩
朝代：宋

弄水春溪上，溪寒晚日红。
舟行明鑑裏，鸟度醉吟中。
远岫千重耸，轻艘万派通。
桃源在何处，笑语隔幽丛。
独步
作者：释绍嵩
朝代：宋
体裁：五言律诗

独步时凝望，幽襟失所从。烟霞横眼界，天地醉心胸。泽国秋容老，人家水影重。行穷十里岭，回首兴何慵。
独游
作者：释绍嵩
朝代：宋

幽圃多清致，殊方此日欢。松风攲枕听，春草隔溪看。红入桃花嫩，青还玉宇宽。独游吾有意，终日凭栏干。
独游
作者：释绍嵩
朝代：宋

幽圃多清致，殊方此日欢。
松风欹枕听，春草隔溪看。
红入桃花嫩，青还玉宇宽。
独游吾有意，终日凭栏干。
留题江亭
作者：释绍嵩
朝代：宋
体裁：七言律诗

晚凉闲步向江亭，山色偏于晚有情。綵索平时墙婉娩，飞花满眼句纵横。五峰遥拱千岩秀，四水萦纡十里程。鹊噪鸦啼俱喜色，望中浑恐是蓬瀛。
疎山途次
作者：释绍嵩
朝代：宋

路曲山隈一径通，天开地闢幻金宫。
溪桥袅袅穿黄落，鴈字联联写碧空。
唤客不须嫌酒恶，昔贤何必哭途穷。
生涯淡淡随缘过，休把行藏问化工。
疏山途次
作者：释绍嵩
朝代：宋

路曲山隈一径通，天开地辟幻金宫。溪桥袅袅穿黄落，雁字联联写碧空。唤客不须嫌酒恶，昔贤何必哭途穷。生涯淡淡随缘过，休把行藏问化工。
登城
作者：释绍嵩
朝代：宋
体裁：五言律诗

奔走倦尘埃，登临亦快哉。江城含变态，踪迹共徘徊。古殿桐阴合，秋山晚翠开。相逢吟未足，更拟上高台。
登杖锡
作者：释绍嵩
朝代：宋

登寺寻盘道，那知是与非。冻泉依细石，寒日淡斜晖。村路飘黄落，山禽凌翠微。数声牛上笛，老泪欲沾衣。
登杖锡
作者：释绍嵩
朝代：宋

登寺寻盘道，那知是与非。
冻泉依细石，寒日淡斜晖。
村路飘黄落，山禽凌翠微。
数声牛上笛，老泪欲霑衣。
登楼
作者：释绍嵩
朝代：宋

二月春方好，登楼望欲迷。
关情山簇簇，余思草萋萋。
小浦依林曲，长天向水低。
乡心正无限，恰恰一莺啼。
登楼
作者：释绍嵩
朝代：宋

二月春方好，登楼望欲迷。关情山簇簇，馀思草萋萋。小浦依林曲，长天向水低。乡心正无限，恰恰一莺啼。
登楼次朋上人韵
作者：释绍嵩
朝代：宋
体裁：五言律诗

落日生春色，桃花笑不休。鹤飞湖草迥，风止客帆收。树远天疑尽，江平水却流。愁来无处去，为子上高楼。
登盘陀石
作者：释绍嵩
朝代：宋
体裁：七言绝句

盘陀石上少从容，秋色偏宜晚望中。欲赋胜游无杰句，独搔蓬鬓立西风。
知府黄寺簿生日
作者：释绍嵩
朝代：宋

绿杨红杏满城春，杂树含芳让锦茵。天为吾皇宗社计，老君亲送石麒麟。春来何事谪蓬瀛，自是山河应数生。尚父年龄子仪考，请君从此振朝缨。文章士海已多传，供奉班中须此贤。美化事多难讽诵，自宜松鹤伴长年。器度风标合出尘，高贤应总贵全真。野僧何以伸谣咏，鹤算三千别有春。邦伯由来有令名，修持清苦振佳声。至尊仄席思耆旧，即看徵黄侍紫清。笔端风雨发天悭，应有清名动九关。正直早年闻苦节，只今文翰许谁攀。惠爱如春威似霜，家传活国有良方。平章风物诗无敌，玉唾银钩十万行。从容此日见清规，玉佩琼琚杜拾遗。槜李转闻风教好，苍生从此得伸眉。文星渐见射台星，仙籍高标第一名。为语邦人休眷恋，北门卧护要耆英。自笑无机触事真，衰迟犹许望光尘。此邦若有诛茆地，乞借风波起涸鳞。
知府黄寺簿生日·其一
作者：释绍嵩
朝代：宋
体裁：七言绝句

绿杨红杏满城春，杂树含芳让锦茵。天为吾皇宗社计，老君亲送石麒麟。
知府黄寺簿生日·其七
作者：释绍嵩
朝代：宋

惠爱如春威似霜，家传活国有良方。
平章风物诗无敌，玉唾银鈎十万行。
知府黄寺簿生日·其七
作者：释绍嵩
朝代：宋

惠爱如春威似霜，家传活国有良方。平章风物诗无敌，玉唾银钩十万行。
知府黄寺簿生日·其三
作者：释绍嵩
朝代：宋
体裁：七言绝句

文章士海已多传，供奉班中须此贤。美化事多难讽诵，自宜松鹤伴长年。
知府黄寺簿生日·其九
作者：释绍嵩
朝代：宋
体裁：七言绝句

文星渐见射台星，仙籍高标第一名。为语邦人休眷恋，北门卧护要耆英。
知府黄寺簿生日·其二
作者：释绍嵩
朝代：宋
体裁：七言绝句

春来何事谪蓬瀛，自是山河应数生。尚父年龄子仪考，请君从此振朝缨。
知府黄寺簿生日·其五
作者：释绍嵩
朝代：宋

邦伯由来有令名，修持清苦振佳声。
至尊仄席思耆旧，即看征黄侍紫清。
知府黄寺簿生日·其五
作者：释绍嵩
朝代：宋

邦伯由来有令名，修持清苦振佳声。至尊仄席思耆旧，即看徵黄侍紫清。
知府黄寺簿生日·其八
作者：释绍嵩
朝代：宋
体裁：七言绝句

从容此日见清规，玉佩琼琚杜拾遗。槜李转闻风教好，苍生从此得伸眉。
知府黄寺簿生日·其六
作者：释绍嵩
朝代：宋
体裁：七言绝句

笔端风雨发天悭，应有清名动九关。正直早年闻苦节，只今文翰许谁攀。
知府黄寺簿生日·其十
作者：释绍嵩
朝代：宋
体裁：七言绝句

自笑无机触事真，衰迟犹许望光尘。此邦若有诛茆地，乞借风波起涸鳞。
知府黄寺簿生日·其四
作者：释绍嵩
朝代：宋
体裁：七言绝句

器度风标合出尘，高贤应总贵全真。野僧何以伸谣咏，鹤算三千别有春。
示德圆
作者：释绍嵩
朝代：宋

莫因居此与名疎，未可唐捐肘后书。
昼短夜长须强学，青春不再汝知乎。
示德圆
作者：释绍嵩
朝代：宋

莫因居此与名疏，未可唐捐肘后书。昼短夜长须强学，青春不再汝知乎。
秋夜忆亲庭有感
作者：释绍嵩
朝代：宋

碧涧寒侵屋，高林露气清。空窗闲月色，密竹动秋声。宴坐游三昧，邻谈喧五更。两亲今正老，此别不胜情。
秋夜忆亲庭有感
作者：释绍嵩
朝代：宋

碧涧寒侵屋，高林露气清。
空窗闲月色，密竹动秋声。
宴坐游三昧，隣谈喧五更。
两亲今正老，此别不胜情。
秋日湖上憩水仙祠
作者：释绍嵩
朝代：宋

万木已西风，千山景象通。岸拖秋草绿，日抹半山红。穴蚁苔痕静，诗人眼界空。水仙来往处，脉脉兴何穷。
秋日湖上憩水僊祠
作者：释绍嵩
朝代：宋

万木已西风，千山景象通。
岸拖秋草绿，日抹半山红。
穴蚁苔痕静，诗人眼界空。
水僊来往处，脉脉兴何穷。
答一老
作者：释绍嵩
朝代：宋
体裁：五言律诗

散拙亦自遂，谁能泪堕巾。诗成聊疥壁，道在不嫌贫。老矣曾荣望，颓然只任真。拂衣从此去，四海作闲人。
答仲宽
作者：释绍嵩
朝代：宋

强半年光属苦辛，生涯如在旧山贫。
江南江北闲为客，人去人来恨转新。
节裏且追千载事，胸中别作一家春。
明年此会知谁健，不问苍生问鬼神。
答仲宽
作者：释绍嵩
朝代：宋

强半年光属苦辛，生涯如在旧山贫。江南江北闲为客，人去人来恨转新。节里且追千载事，胸中别作一家春。明年此会知谁健，不问苍生问鬼神。
答朋上人
作者：释绍嵩
朝代：宋

争渡行人簇晚沙，归舟天际暮云遮。波生野水雁初下，竹映寒原日已斜。剩欲出门追笑语，可堪垂白各天涯。知公颇有奇章病，戏墨贻嘲栖暝鸦。
答朋上人
作者：释绍嵩
朝代：宋

争渡行人簇晚沙，归舟天际暮云遮。
波生野水鴈初下，竹映寒原日已斜。
剩欲出门追笑语，可堪垂白各天涯。
知公颇有奇章病，戏墨贻嘲栖暝鸦。
绍兴即事
作者：释绍嵩
朝代：宋
体裁：七言律诗

柳色葱葱官渡平，梨花吹雪度清明。山从海岸装吟景，寺倚云峰更晚晴。潮水忽生添野水，春城何忍作空城。黄莺久住浑相识，故作林间求友声。
绍兴道中
作者：释绍嵩
朝代：宋

古岸侵烟出，沙冈拥地形。断桥人寂寂，竟日雨冥冥。丘壑胸中事，乾坤水上萍。诗成何用好，聊以记飘零。
绍兴道中
作者：释绍嵩
朝代：宋

古岸侵烟出，沙冈拥地形。
断桥人寂寂，竟日雨冥冥。
丘壑胸中事，干坤水上萍。
诗成何用好，聊以记飘零。
翠萝亭书事
作者：释绍嵩
朝代：宋
体裁：五言律诗

万壑初收雨，鸦声唁客劳。溪寒鱼队散，秋静鸟行高。碧嶂前兼后，青猿断更号。捲帘双眼远，绕舍绿周遭。
胡伯圆尚书以松山虚席力招补其阙辄辞以小诗遂获免
作者：释绍嵩
朝代：宋

懒性如今成野人，苍颜白发不时新。自知潦倒无馀事，乞取山林放旷身。
胡伯圆尚书以松山虚席力招补其阙辄辞以小诗遂获免
作者：释绍嵩
朝代：宋

懒性如今成野人，苍颜白髮不时新。
自知潦倒无余事，乞取山林放旷身。
自笑
作者：释绍嵩
朝代：宋
体裁：五言律诗

自笑从来癖，平生断在诗。凫鹥共容与，魂梦亦清奇。古调俗不乐，衰容镜每知。机心吾岂有，休把运行推。
至保福精舍
作者：释绍嵩
朝代：宋
体裁：五言律诗

山水寻吴越，搜奇事转新。松风知近寺，樯燕语留人。雨过闲田地，云饶落日春。登临独无语，泉石自相亲。
至昌国
作者：释绍嵩
朝代：宋

浪迹悠然到海乡，人烟物景共苍苍。
孤猿更发秋风裏，頼有从前石作肠。
至昌国
作者：释绍嵩
朝代：宋

浪迹悠然到海乡，人烟物景共苍苍。孤猿更发秋风里，赖有从前石作肠。
至禅居
作者：释绍嵩
朝代：宋
体裁：五言律诗

得路到深寺，溪流镜样清。微芳缘岸落，荒竹过墙生。烘日浅深色，寒鸦断续声。我来无旧识，素抱与谁倾。
至钱君瑞壶天因题云
作者：释绍嵩
朝代：宋

林下中餐后，登临思渺然。
扪萝循鸟道，着屐到壶天。
要地无闲日，新晴有乱蝉。
主人贪贵达，灯火照青编。
至钱君瑞壶天因题云
作者：释绍嵩
朝代：宋

林下中餐后，登临思渺然。扪萝循鸟道，著屐到壶天。要地无闲日，新晴有乱蝉。主人贪贵达，灯火照青编。
舟中书事
作者：释绍嵩
朝代：宋

南昌城郭枕江烟，一苇鸣桹下渺然。惊起暮天沙上雁，背人飞过北山前。
舟中书事
作者：释绍嵩
朝代：宋

南昌城郭枕江烟，一苇鸣桹下渺然。
惊起暮天沙上鴈，背人飞过北山前。
舟中值雨
作者：释绍嵩
朝代：宋

客路雨连日，吾生良可嗟。萧萧打蓬急，脉脉受风斜。野望迷青草，江声走白沙。今宵何处宿，攲枕听鸣蛙。
舟中值雨
作者：释绍嵩
朝代：宋

客路雨连日，吾生良可嗟。
萧萧打蓬急，脉脉受风斜。
野望迷青草，江声走白沙。
今宵何处宿，欹枕听鸣蛙。
舟中口号
作者：释绍嵩
朝代：宋

閤皁风烟外，残蝉送客愁。
云连平地起，水带断槎流。
树隠重重竹，江呈岸岸秋。
晚来供望眼，微径杂归牛。
舟中口号
作者：释绍嵩
朝代：宋

閤皂风烟外，残蝉送客愁。云连平地起，水带断槎流。树隐重重竹，江呈岸岸秋。晚来供望眼，微径杂归牛。
舟中戏书
作者：释绍嵩
朝代：宋
体裁：七言绝句

乔木荒城古渡头，鸟啼花落水空流。从吾所好烟波上，祇在船中老便休。
舟中戏书
作者：释绍嵩
朝代：宋

芳草青青古渡头，扁舟几日为诗留。心闲对境浑无竞，寂寂长江万里流。十二峰前且系船，眼中百里旧山川。遥知此夕多情思，江月随人处处圆。
舟中戏书·其一
作者：释绍嵩
朝代：宋
体裁：七言绝句

芳草青青古渡头，扁舟几日为诗留。心闲对境浑无竞，寂寂长江万里流。
舟中戏书·其二
作者：释绍嵩
朝代：宋

十二峰前且系船，眼中百里旧山川。遥知此夕多情思，江月随人处处圆。
舟中戏书·其二
作者：释绍嵩
朝代：宋

十二峰前且繫船，眼中百里旧山川。
遥知此夕多情思，江月随人处处圆。
舟发清江
作者：释绍嵩
朝代：宋
体裁：五言律诗

稳泛一船东，生涯真转蓬。烟浮平野碧，波软夕阳红。浦树家家异，风光处处同。回看苍木杪，眼界入云中。
舟泊严滩
作者：释绍嵩
朝代：宋

万里春流绕钓矶，扁舟系柳向朱扉。悠然到此忘情处，默默无言对落晖。
舟泊严滩
作者：释绍嵩
朝代：宋

万里春流绕钓矶，扁舟繫柳向朱扉。
悠然到此忘情处，默默无言对落晖。
萧山口占
作者：释绍嵩
朝代：宋
体裁：五言律诗

水鸟迎秋舫，红轮映曙霞。冥冥小江树，淡淡满枝花。碧草望中去，青山郭外斜。天涯重回首，回首重伤嗟。
西湖晚步偶成呈曾君举司户
作者：释绍嵩
朝代：宋

山引千岩翠作堆，钟鸣楼阁晚云开。鱼吹鉴面晕痕蹙，人过桥心倒影来。要听剧谈飞木屑，便期携手上春台。世间刚有东流水，一洗从前猿鹤哀。
西湖晚步偶成呈曾君举司户
作者：释绍嵩
朝代：宋

山引千岩翠作堆，钟鸣楼阁晚云开。
鱼吹鑑面晕痕蹙，人过桥心倒影来。
要听剧谈飞木屑，便期携手上春台。
世间刚有东流水，一洗从前猿鹤哀。
西湖晚泛
作者：释绍嵩
朝代：宋
体裁：七言绝句

苏堤一带柳阴长，柳外西风特地狂。晚泊孤舟古祠下，自弹别鹤送斜阳。
西湖晚泛
作者：释绍嵩
朝代：宋

苏堤一带柳阴长，柳长西风特地狂。
晚泊孤舟古祠下，自弹别鹤送斜阳。
见张明府
作者：释绍嵩
朝代：宋

善政忻闻老父评，甘棠不翦向来荣。
伫看孤洁成三考，千古无人继盛名。
见张明府
作者：释绍嵩
朝代：宋

声采当年陆士龙，为官古雅少人同。柱天勋业须君了，更用文篇续国风。善政忻闻老父评，甘棠不剪向来荣。伫看孤洁成三考，千古无人继盛名。宏博自居韩柳前，素王妙道况亲传。圣朝未有徐州相，莫读当时归去篇。雅淡天姿固可知，能除疾瘼似良医。道涂誇客无他语，道是徵黄有近期。江表人材独数公，南朝台阁是家风。景星但欲争先睹，还许从容广座中。
见张明府·其一
作者：释绍嵩
朝代：宋
体裁：七言绝句

声采当年陆士龙，为官古雅少人同。柱天勋业须君了，更用文篇续国风。
见张明府·其三
作者：释绍嵩
朝代：宋
体裁：七言绝句

宏博自居韩柳前，素王妙道况亲传。圣朝未有徐州相，莫读当时归去篇。
见张明府·其二
作者：释绍嵩
朝代：宋
体裁：七言绝句

善政忻闻老父评，甘棠不剪向来荣。伫看孤洁成三考，千古无人继盛名。
见张明府·其五
作者：释绍嵩
朝代：宋

江表人材独数公，南朝台阁是家风。景星但欲争先睹，还许从容广座中。
见张明府·其五
作者：释绍嵩
朝代：宋

江表人材独数公，南朝台阁是家风。
景星但欲争先覩，还许从容广座中。
见张明府·其四
作者：释绍嵩
朝代：宋

雅淡天姿固可知，能除疾瘼似良医。
道涂夸客无他语，道是征黄有近期。
见张明府·其四
作者：释绍嵩
朝代：宋

雅淡天姿固可知，能除疾瘼似良医。道涂誇客无他语，道是徵黄有近期。
解嘲十绝呈浩西堂
作者：释绍嵩
朝代：宋

残骸已废自知休，少不愁穷老岂愁。坎止流行聊尔耳，一身随世作虚舟。世缘自觉逐时轻，可要王侯知姓名。未合白头今已白，知渠何事太忙生。江湖放浪未宁居，处世真同逐队鱼。但愿一生长若此，时清不问命何如。可堪时序苦侵寻，留滞谁知此日心。万事转头如堕甑，忘怀未得是微吟。中年养病只吟诗，心迹悬知两崛奇。莫笑吾侬耽此癖，镜中赢得鬓成丝。浩然南北与西东，自笑今为白发翁。毕竟浮生谩劳役，一场大梦到头空。？巇世路九回肠，两鬓年深一镜霜。身事龙钟应是分，谁知贫乐异寻常。不知经世竟如何，转看人情败意多。赖有好山供客眼，此生吾亦未蹉跎。杜门芳草与苍苔，况是囊无挑药财。莫汉劳生三十九，人间万事要寒灰。平居懒与慢相亲，养拙藏愚春复春。已信此心安此命，世情奈值不容真。
解嘲十绝呈浩西堂·其一
作者：释绍嵩
朝代：宋
体裁：七言绝句

残骸已废自知休，少不愁穷老岂愁。坎止流行聊尔耳，一身随世作虚舟。
解嘲十绝呈浩西堂·其一〇
作者：释绍嵩
朝代：宋

平居懒与慢相亲，养拙藏愚春復春。
已信此心安此命，世情奈值不容真。
解嘲十绝呈浩西堂·其七
作者：释绍嵩
朝代：宋

？巇世路九回肠，两鬓年深一镜霜。身事龙钟应是分，谁知贫乐异寻常。
解嘲十绝呈浩西堂·其七
作者：释绍嵩
朝代：宋
体裁：七言绝句

�巇世路九回肠，两鬓年深一镜霜。身事龙钟应是分，谁知贫乐异寻常。
解嘲十绝呈浩西堂·其七
作者：释绍嵩
朝代：宋

𡼭巇世路九回肠，两鬓年深一镜霜。
身事龙钟应是分，谁知贫乐异寻常。
解嘲十绝呈浩西堂·其三
作者：释绍嵩
朝代：宋
体裁：七言绝句

江湖放浪未宁居，处世真同逐队鱼。但愿一生长若此，时清不问命何如。
解嘲十绝呈浩西堂·其九
作者：释绍嵩
朝代：宋
体裁：七言绝句

杜门芳草与苍苔，况是囊无挑药财。莫汉劳生三十九，人间万事要寒灰。
解嘲十绝呈浩西堂·其二
作者：释绍嵩
朝代：宋
体裁：七言绝句

世缘自觉逐时轻，可要王侯知姓名。未合白头今已白，知渠何事太忙生。
解嘲十绝呈浩西堂·其五
作者：释绍嵩
朝代：宋

中年养病只吟诗，心迹悬知两崛奇。莫笑吾侬耽此癖，镜中赢得鬓成丝。
解嘲十绝呈浩西堂·其五
作者：释绍嵩
朝代：宋

中年养病只吟诗，心迹悬知两崛奇。
莫笑吾侬躭此癖，镜中赢得鬓成丝。
解嘲十绝呈浩西堂·其八
作者：释绍嵩
朝代：宋

不知经世竟如何，转看人情败意多。赖有好山供客眼，此生吾亦未蹉跎。
解嘲十绝呈浩西堂·其八
作者：释绍嵩
朝代：宋

不知经世竟如何，转看人情败意多。
頼有好山供客眼，此生吾亦未蹉跎。
解嘲十绝呈浩西堂·其六
作者：释绍嵩
朝代：宋

浩然南北与西东，自笑今为白发翁。毕竟浮生谩劳役，一场大梦到头空。
解嘲十绝呈浩西堂·其六
作者：释绍嵩
朝代：宋

浩然南北与西东，自笑今为白髮翁。
毕竟浮生谩劳役，一场大梦到头空。
解嘲十绝呈浩西堂·其十
作者：释绍嵩
朝代：宋

平居懒与慢相亲，养拙藏愚春复春。已信此心安此命，世情奈值不容真。
解嘲十绝呈浩西堂·其四
作者：释绍嵩
朝代：宋
体裁：七言绝句

可堪时序苦侵寻，留滞谁知此日心。万事转头如堕甑，忘怀未得是微吟。
解舟
作者：释绍嵩
朝代：宋

落日放船好，波恬尔许平。水光浮棹碧，山意入诗清。世路方行险，江人莫问程。顺流风更顺，飒飒片帆轻。落日放船好，长河水接天。远林翻急吹，孤棹正悠然。风搅平云阵，波轻片雪连。前村鸦噪断，极目仰联翩。
解舟·其一
作者：释绍嵩
朝代：宋
体裁：五言律诗

落日放船好，波恬尔许平。水光浮棹碧，山意入诗清。世路方行险，江人莫问程。顺流风更顺，飒飒片帆轻。
解舟·其二
作者：释绍嵩
朝代：宋
体裁：五言律诗

落日放船好，长河水接天。远林翻急吹，孤棹正悠然。风搅平云阵，波轻片雪连。前村鸦噪断，极目仰联翩。
言命
作者：释绍嵩
朝代：宋

宇宙双蓬鬓，升沉尽听他。僧居随处好，身事逐年多。异国逢佳节，流光等逝波。无谋长委命，言命欲如何。
言命
作者：释绍嵩
朝代：宋

宇宙双蓬鬓，昇沉尽听他。
僧居随处好，身事逐年多。
异国逢佳节，流光等逝波。
无谋长委命，言命欲如何。
贺黄少府受辟
作者：释绍嵩
朝代：宋

天下无双双井黄，妙龄联辔战文场。东南一尉臞仙外，请试君家肘后方。风流文采旧家声，玉麈高谈四座倾。他日亲知问官况，三年民戴尉曹清。一鹗新收荐士书，从今价重百车渠。麒麟步舞开天上，会见含香近紫虚。
贺黄少府受辟·其一
作者：释绍嵩
朝代：宋
体裁：七言绝句

天下无双双井黄，妙龄联辔战文场。东南一尉臞仙外，请试君家肘后方。
贺黄少府受辟·其三
作者：释绍嵩
朝代：宋
体裁：七言绝句

一鹗新收荐士书，从今价重百车渠。麒麟步舞开天上，会见含香近紫虚。
贺黄少府受辟·其二
作者：释绍嵩
朝代：宋
体裁：七言绝句

风流文采旧家声，玉麈高谈四座倾。他日亲知问官况，三年民戴尉曹清。
贻康兼善
作者：释绍嵩
朝代：宋

遍绕篱边日渐斜，尽无鷄犬有鸣鸦。
风凋古木秋阴薄，烟琐西山暝色赊。
题柱未期归蜀国，繫船长得傍芦花。
云林好处欲留脚，要趁新诗挽物华。
贻康兼善
作者：释绍嵩
朝代：宋

遍绕篱边日渐斜，尽无鸡犬有鸣鸦。风凋古木秋阴薄，烟琐西山暝色赊。题柱未期归蜀国，系船长得傍芦花。云林好处欲留脚，要趁新诗挽物华。
赠何知录
作者：释绍嵩
朝代：宋

青云直上路初通，白凤新词入圣聪。
抵掌剧谈吾浪语，连城增价子何穷。
共登小阁春风裏，又解征帆落照中。
此去优游益吟咏，公余无惜寄诗筒。
赠何知录
作者：释绍嵩
朝代：宋

青云直上路初通，白凤新词入圣聪。抵掌剧谈吾浪语，连城增价子何穷。共登小阁春风里，又解征帆落照中。此去优游益吟咏，公馀无惜寄诗筒。
赠刘信之
作者：释绍嵩
朝代：宋
体裁：五言律诗

四海刘居士，诗书论议深。苦吟天与性，醉卧月空沉。囊有壶公药，身无戚里心。高怀不我弃，他日重来寻。
赠别张西叔之丰城
作者：释绍嵩
朝代：宋
体裁：五言律诗

有客功名累，萧萧逐转蓬。丰城千里外，茅屋万山中。杨柳萦桥绿，秋梨绕地红。登临虽未并，谈笑会当同。
赠别性老
作者：释绍嵩
朝代：宋
体裁：五言律诗

此老殊清健，情忘发兴奇。异方惊会面，孤屿共题诗。聚散千江月，参差万里期。相看作离别，特地泪双垂。
赠别显上人
作者：释绍嵩
朝代：宋

两浙寻山徧，依俙三十秋。
征尘添老色，藜杖赋归休。
落叶随杯渡，残虹带夕收。
不知从此去，能寄短书不。
赠别显上人
作者：释绍嵩
朝代：宋

两浙寻山遍，依俙三十秋。征尘添老色，藜杖赋归休。落叶随杯渡，残虹带夕收。不知从此去，能寄短书不。
赠别法仪
作者：释绍嵩
朝代：宋

四海欲行徧，心猿日渐驯。
贫高一生行，衣故十年尘。
如我如君者，无名无利身。
慇懃讶此别，忍泪已霑巾。
赠别法仪
作者：释绍嵩
朝代：宋

四海欲行遍，心猿日渐驯。贫高一生行，衣故十年尘。如我如君者，无名无利身。慇勤讶此别，忍泪已沾巾。
赠张炳
作者：释绍嵩
朝代：宋
体裁：七言律诗

怪服先生众骇闻，卖刀买犊便耕耘。棋功过却杨玄宝，赋咏思齐郑广文。直为篇章非动众，忽携书剑远辞群。行行快趁风烟阔，得句不妨时策勋。
赠李先辈
作者：释绍嵩
朝代：宋

饥食松花渴饮泉，寂寥芳草茂芊芊。
岩边石室低临水，窟裏阴云不上天。
难与英雄论教化，等将身世付罤{罒全}。
无由住得吟相伴，目送归鸿篱下眠。
赠李先辈
作者：释绍嵩
朝代：宋

饥食松花渴饮泉，寂寥芳草茂芊芊。岩边石室低临水，窟里阴云不上天。难与英雄论教化，等将身世付罤■。无由住得吟相伴，目送归鸿篱下眠。
赠郎德父
作者：释绍嵩
朝代：宋
体裁：七言律诗

衣弊履穿不讳穷，篱门和竹夹西东。闲栖已合称高士，发兴真成继庾公。人世鹤归双鬓上，丹霄路在五言中。却须袖取经纶手，深入芦花作钓翁。
赠闻人必大
作者：释绍嵩
朝代：宋

未遂青云一挂科，科名成后竟如何。贫疑陋巷春偏少，学办痴龙艺最多。剩把文章鸣圣代，却思猿鸟共烟萝。高吟大醉三千首，他日阳春白雪歌。长日林皋独醉吟，久贫如得顾家金。属文想见翻新样，执卷犹闻惜寸阴。世上纷纷蛮与触，胸中历历古兼今。有时出纵风烟步，多谢携筇数访寻。
赠闻人必大·其一
作者：释绍嵩
朝代：宋
体裁：七言律诗

未遂青云一挂科，科名成后竟如何。贫疑陋巷春偏少，学办痴龙艺最多。剩把文章鸣圣代，却思猿鸟共烟萝。高吟大醉三千首，他日阳春白雪歌。
赠闻人必大·其二
作者：释绍嵩
朝代：宋
体裁：七言律诗

长日林皋独醉吟，久贫如得顾家金。属文想见翻新样，执卷犹闻惜寸阴。世上纷纷蛮与触，胸中历历古兼今。有时出纵风烟步，多谢携筇数访寻。
赠黄元吉
作者：释绍嵩
朝代：宋
体裁：五言律诗

此客非常客，搜诗病入神。锦囊称具眼，文学老于身。机息知名误，家因守道贫。仍闻猿与鹤，与尔转相亲。
走笔代颜西叔次途中即事之什
作者：释绍嵩
朝代：宋

逦迤前冈压后冈，鸟鸣山馆客思乡。
孤村树色昏残雨，满耳蛙声正夕阳。
对酒已成千里客，怀人空结九回肠。
平生忧患谙偿徧，迴避红尘是所长。
走笔代颜西叔次途中即事之什
作者：释绍嵩
朝代：宋

逦迤前冈压后冈，鸟鸣山馆客思乡。孤村树色昏残雨，满耳蛙声正夕阳。对酒已成千里客，怀人空结九回肠。平生忧患谙偿遍，回避红尘是所长。
走笔酬黎德夫
作者：释绍嵩
朝代：宋

索寞门长掩，图书是旧贫。无因从发药，有命懒谋身。寥落悲前事，英雄叹后尘。裁诗托幽思，幽思忽相亲。
走笔酬黎德夫
作者：释绍嵩
朝代：宋

索寞门长掩，图书是旧贫。
无因从发药，有命懒谋身。
寥落悲前事，英雄叹后尘。
裁诗託幽思，幽思忽相亲。
越上即事
作者：释绍嵩
朝代：宋
体裁：七言绝句

禹穴生云朝暮奇，青山断处夕阳垂。莺声政好还飞去，独倚枯筇无限时。
送别一西堂
作者：释绍嵩
朝代：宋
体裁：五言律诗

一老说淡话，志怀绝险艰。别离从阙下，游戏且人间。落羽羞言命，临岐强破颜。住山须鈯斧，此句急追还。
送别周上人
作者：释绍嵩
朝代：宋
体裁：五言律诗

此地是何乡，悬帆兴甚长。山光分首暮，草气入林香。断岭云归白，栖鸦噪日黄。他年重会面，玄鬓莫疑霜。
送别永上人
作者：释绍嵩
朝代：宋

四海无拘系，飘然不可留。泄云分叠巘，落日满行舟。举世谋三窟，馀生老一丘。对床清约在，后会必经秋。
送别永上人
作者：释绍嵩
朝代：宋

四海无拘繫，飘然不可留。
洩云分迭巘，落日满行舟。
举世谋三窟，余生老一丘。
对床清约在，后会必经秋。
送客归戏书
作者：释绍嵩
朝代：宋
体裁：五言律诗

险尽途方坦，溪鸣锦幄傍。暝烟沉古道，幽草恋残阳。寂寂春将晚，迢迢日自长。东门因送客，行得汗如浆。
送黎主簿
作者：释绍嵩
朝代：宋
体裁：七言律诗

及瓜一笑上浮艎，孤淡无君得趣长。秋月春花入牙颊，锦机绣段出肝肠。诗题寺壁云根润，江送蓬婆雪汁香。丞相旧知为学苦，回轩应问石渠郎。
途次走笔送张明府之都城
作者：释绍嵩
朝代：宋
体裁：七言律诗

原下相逢便别离，故人特地为嗟咨。高滩落日光零乱，春水涵波绿渺瀰。四壁一身长客梦，三年两作送君诗。紫垣名士推扬切，会向天庭振羽仪。
途次遇雨和丘德高
作者：释绍嵩
朝代：宋
体裁：七言律诗

白苇黄茅路四通，芙蓉憔悴菊垂丛。川原缭绕浮云外，楼阁朦胧细雨中。蔽野吞村飘不住，重山复水去无穷。丘郎蜡屐能从我，一任此身同转蓬。
通判曾温伯生日
作者：释绍嵩
朝代：宋

玉历标人瑞，膺门鹗独先。风雷开盛旦，嵩岳降真贤。壁暗诗千首，官当岁九迁。得知眉寿永，何但八千年。今代文章伯，长哦气吐虹。挥犀闻妙论，许国见深衷。美价方稀古，离骚继雅风。慇勤一双眼，看到火城红。
通判曾温伯生日·其一
作者：释绍嵩
朝代：宋
体裁：五言律诗

玉历标人瑞，膺门鹗独先。风雷开盛旦，嵩岳降真贤。壁暗诗千首，官当岁九迁。得知眉寿永，何但八千年。
通判曾温伯生日·其二
作者：释绍嵩
朝代：宋

今代文章伯，长哦气吐虹。挥犀闻妙论，许国见深衷。美价方稀古，离骚继雅风。慇勤一双眼，看到火城红。
通判曾温伯生日·其二
作者：释绍嵩
朝代：宋

今代文章伯，长哦气吐虹。
挥犀闻妙论，许国见深衷。
美价方稀古，离骚继雅风。
慇懃一双眼，看到火城红。
道中即事
作者：释绍嵩
朝代：宋
体裁：七言绝句

南浦东冈二月时，迸流穿树堕花随。春风掩映千门柳，多少长条拂地垂。
道中即事
作者：释绍嵩
朝代：宋

饶水回回转，白云西复东。日斜喧急雨，天阔退飞鸿。薄暮沿西峡，隆寒正北风。兹行有胜事，未敢叹途穷。
道中即事
作者：释绍嵩
朝代：宋

饶水回回转，白云西復东。
日斜喧急雨，天阔退飞鸿。
薄暮沿西峡，隆寒正北风。
兹行有胜事，未敢叹途穷。
道中自遣
作者：释绍嵩
朝代：宋
体裁：五言律诗

绿暗连村柳，江平不见滩。日烘花气暖，岸曲水流寒。世路今逾窄，客心须自宽。悠悠片云质，溪上更蹒跚。
道中闻百舌
作者：释绍嵩
朝代：宋
体裁：七言绝句

一径寻村渡碧溪，山花红紫树高低。如今天下无鸣凤，说与春乌自在啼。
遣怀
作者：释绍嵩
朝代：宋

巡礼诸方徧，无心问世缘。
东西南北路，一十二三年。
夜色临城月，猿声隔树烟。
坐来幽兴在，对景觅诗联。
遣怀
作者：释绍嵩
朝代：宋

巡礼诸方遍，无心问世缘。东西南北路，一十二三年。夜色临城月，猿声隔树烟。坐来幽兴在，对景觅诗联。
遣怀
作者：释绍嵩
朝代：宋

抱瘵便秋晚，无言祗自知。是身多落寞，半世足飘离。静阅王维画，闲围李远棋。慨然叹时命，转觉命堪疑。落拓无生计，放怀便所便。托心时散帙，即事偶成篇。此道欣逢泰，平生祗信缘。慇勤伴幽独，松亚小窗前。学懒真成懒，龙钟志未酬。此生多轗轲，何处不迟留。勋业频看镜，寒盟得问鸥。羁愁难尽遣，愁尽自无愁。淹泊宁吾愿，年光送老来。只知闲说话，但觉旅怀开。此路方知己，唯天合是媒。冥搜无好语，也辱片云催。
遣怀·其一
作者：释绍嵩
朝代：宋
体裁：五言律诗

抱瘵便秋晚，无言祗自知。是身多落寞，半世足飘离。静阅王维画，闲围李远棋。慨然叹时命，转觉命堪疑。
遣怀·其三
作者：释绍嵩
朝代：宋
体裁：五言律诗

学懒真成懒，龙钟志未酬。此生多轗轲，何处不迟留。勋业频看镜，寒盟得问鸥。羁愁难尽遣，愁尽自无愁。
遣怀·其二
作者：释绍嵩
朝代：宋

落拓无生计，放怀便所便。托心时散帙，即事偶成篇。此道欣逢泰，平生祗信缘。慇勤伴幽独，松亚小窗前。
遣怀·其二
作者：释绍嵩
朝代：宋

落拓无生计，放怀便所便。
託心时散帙，即事偶成篇。
此道欣逢泰，平生祗信缘。
慇懃伴幽独，松亚小窗前。
遣怀·其四
作者：释绍嵩
朝代：宋
体裁：五言律诗

淹泊宁吾愿，年光送老来。只知闲说话，但觉旅怀开。此路方知己，唯天合是媒。冥搜无好语，也辱片云催。
遣意
作者：释绍嵩
朝代：宋
体裁：七言绝句

一生生计祇长贫，迹近群鸥意倍亲。旧喜读书今懒读，寒灰枯木仅堪伦。
郊行
作者：释绍嵩
朝代：宋

桑柘晴川口，林深一径存。
披云登断岭，隔水见前村。
春去花无迹，崖倾洞有门。
郊行聊着眼，疑是武陵源。
郊行
作者：释绍嵩
朝代：宋

桑柘晴川口，林深一径存。披云登断岭，隔水见前村。春去花无迹，崖倾洞有门。郊行聊著眼，疑是武陵源。
郊行
作者：释绍嵩
朝代：宋

默默看云旋旋行，风光清美日华明。愁肠断处春何限，勾引诗人太瘦生。花落江堤簇晓烟，游人柳外蹙鞦韆。直须分付丹青手，画出清明二月天。出门纵步细哦诗，正是山中多景时。顾我于兹诗有兴，流莺百啭最高枝。
郊行·其一
作者：释绍嵩
朝代：宋
体裁：七言绝句

默默看云旋旋行，风光清美日华明。愁肠断处春何限，勾引诗人太瘦生。
郊行·其三
作者：释绍嵩
朝代：宋
体裁：七言绝句

出门纵步细哦诗，正是山中多景时。顾我于兹诗有兴，流莺百啭最高枝。
郊行·其二
作者：释绍嵩
朝代：宋

花落江堤簇晓烟，游人柳外蹙秋韆。
直须分付丹青手，画出清明二月天。
郊行·其二
作者：释绍嵩
朝代：宋

花落江堤簇晓烟，游人柳外蹙鞦韆。直须分付丹青手，画出清明二月天。
鄮山道中答印上人游乳窦
作者：释绍嵩
朝代：宋

鸦啼古木乱云深，地带河声足水禽。
檐雨滴秋残旅梦，夜堂疎磬发禅心。
五年乳窦峰前路，十里尘媒溪上林。
满目云山俱是乐，故人携客作幽寻。
鄮山道中答印上人游乳窦
作者：释绍嵩
朝代：宋

鸦啼古木乱云深，地带河声足水禽。檐雨滴秋残旅梦，夜堂疏磬发禅心。五年乳窦峰前路，十里尘媒溪上林。满目云山俱是乐，故人携客作幽寻。
酬敬上人
作者：释绍嵩
朝代：宋
体裁：五言律诗

浙界残零处，相寻聊解颜。别桥连白石，移榻对青山。有恨春将晚，无机性自闲。天涯将野眼，时见一舟还。
酬王主簿示道中所作
作者：释绍嵩
朝代：宋

蓼花红淡苇条黄，洛岸秋晴夕照长。
雪羽䄜褷立倒影，酒旗摇曳出疎篁。
云边鴈断湖边月，圩上人牵水上航。
输与能诗王主簿，每行吟得好篇章。
酬王主簿示道中所作
作者：释绍嵩
朝代：宋

蓼花红淡苇条黄，洛岸秋晴夕照长。雪羽䙰褷立倒影，酒旗摇曳出疏篁。云边雁断湖边月，圩上人牵水上航。输与能诗王主簿，每行吟得好篇章。
酬胡圣闻
作者：释绍嵩
朝代：宋

别后沧波路几迷，竹风松雨共凄凄。
十年依旧双瞳碧，四海仍传一角犀。
池上溶溶浮日暖，山中物物是诗题。
先生莫道心如铁，可忍红英半着泥。
酬胡圣闻
作者：释绍嵩
朝代：宋

别后沧波路几迷，竹风松雨共凄凄。十年依旧双瞳碧，四海仍传一角犀。池上溶溶浮日暖，山中物物是诗题。先生莫道心如铁，可忍红英半著泥。
酬颜仲华
作者：释绍嵩
朝代：宋
体裁：五言律诗

客子愁无柰，年来鬓已秋。尘埃自衮衮，勋业转悠悠。岛雾沉晴树，山鸡舞画楼。惠连有新作，一览病应休。
酬颜圣闻监税
作者：释绍嵩
朝代：宋

地僻春来静，孤山夕照余。
深惭长者辙，新欠故人书。
有酒招元亮，无人诵子虚。
相从又相别，意绪各何如。
酬颜圣闻监税
作者：释绍嵩
朝代：宋

地僻春来静，孤山夕照馀。深惭长者辙，新欠故人书。有酒招元亮，无人诵子虚。相从又相别，意绪各何如。
重经故人旧居
作者：释绍嵩
朝代：宋
体裁：七言律诗

五字研成举世传，醉吟朝夕在樊川。江南海北三千里，雨散云飞二十年。壁上尘黏蒲叶扇，镜中人入洞庭烟。倦游客子心无际，遐想星轺思惘然。
野步
作者：释绍嵩
朝代：宋

野步随吾意，无劳问是非。风莺移树啭，江燕引雏飞。一径入寒竹，千峰驻晚晖。幽怀在天末，何要更忘机。
野步
作者：释绍嵩
朝代：宋

野步随吾意，无劳问是非。
风莺移树啭，江燕引鶵飞。
一径入寒竹，千峰驻晚晖。
幽怀在天末，何要更忘机。
野眺
作者：释绍嵩
朝代：宋

道是东风不世情，树头吹得叶冥冥。凭栏一笑斜阳里，贪看春山如许青。柳绕平湖绿映堤，堤边柳色更相宜。风来众绿一时动，不为愁人住少时。
野眺·其一
作者：释绍嵩
朝代：宋

道是东风不世情，树头吹得叶冥冥。
凭栏一笑斜阳裏，贪看春山如许青。
野眺·其一
作者：释绍嵩
朝代：宋

道是东风不世情，树头吹得叶冥冥。凭栏一笑斜阳里，贪看春山如许青。
野眺·其二
作者：释绍嵩
朝代：宋
体裁：七言绝句

柳绕平湖绿映堤，堤边柳色更相宜。风来众绿一时动，不为愁人住少时。
野眺有感
作者：释绍嵩
朝代：宋

流落复蹉跎，生涯总几何。羁游故交少，归思夜深多。纵目怀青岛，遥天浸白波。谁令贪眺望，到处被诗磨。
野眺有感
作者：释绍嵩
朝代：宋

流落復蹉跎，生涯总几何。
羁游故交少，归思夜深多。
纵目怀青岛，遥天浸白波。
谁令贪眺望，到处被诗磨。
钱清登舟
作者：释绍嵩
朝代：宋
体裁：七言绝句

日落相携上小舟，客程难尽水空流。潇潇细雨蓬初闭，万里一帆随白鸥。
钱清解舟有感
作者：释绍嵩
朝代：宋

解缆浙江头，真成汗漫游。山川元历历，云水自悠悠。举翮笼中鸟，归心水上鸥。夕阳谁共感，一雁度南楼。
钱清解舟有感
作者：释绍嵩
朝代：宋

解缆浙江头，真成汗漫游。
山川元历历，云水自悠悠。
举翮笼中鸟，归心水上鸥。
夕阳谁共感，一鴈度南楼。
陪赵知府登桃岭山亭
作者：释绍嵩
朝代：宋

谁向云端着此亭，檐前树木映窗櫺。
野田流水溅溅白，芳草随人段段青。
春服照尘连草色，云萝幽信寄茶经。
史君领客週遭看，钟送遥帆落晚汀。
陪赵知府登桃岭山亭
作者：释绍嵩
朝代：宋

谁向云端著此亭，檐前树木映窗棂。野田流水溅溅白，芳草随人段段青。春服照尘连草色，云萝幽信寄茶经。史君领客周遭看，钟送遥帆落晚汀。
雨后登吸江亭
作者：释绍嵩
朝代：宋
体裁：七言绝句

吸江亭下雨初晴，中有樵夫跣足行。时作微吟清彻骨，兹游无乃太清生。
雨罢
作者：释绍嵩
朝代：宋

雨罢春光润，云随落日移。
莺花愁不觉，世路老方知。
苔徧安禅石，根侵洗砚池。
晚来风月好，倚杖独题诗。
雨罢
作者：释绍嵩
朝代：宋

雨罢春光润，云随落日移。莺花愁不觉，世路老方知。苔遍安禅石，根侵洗砚池。晚来风月好，倚杖独题诗。
雪中舟泊五夫
作者：释绍嵩
朝代：宋
体裁：七言绝句

天遣今年到五夫，琼田千里玉平铺。波中船舫来还去，载取烟云作画图。
雪后復雨过西湖
作者：释绍嵩
朝代：宋
体裁：五言律诗

触目成幽兴，诗吟十数篇。风倾竹上雪，鸟度水中天。急雨涔涔日，迎人小小船。更逢清管发，声到客愁边。
题刘唐臣新葺池亭
作者：释绍嵩
朝代：宋

刘郎潇洒水为居，水碧山青画不如。
绿竹可供公子钓，紫鳞时掣季膺鱼。
幽寻胜事鸟窥牖，闲卧临窗燕拂书。
触目韶华总诗本，放怀端与世情疎。
题刘唐臣新葺池亭
作者：释绍嵩
朝代：宋

刘郎潇洒水为居，水碧山青画不如。绿竹可供公子钓，紫鳞时掣季膺鱼。幽寻胜事鸟窥牖，闲卧临窗燕拂书。触目韶华总诗本，放怀端与世情疏。
题印上人关外山水图
作者：释绍嵩
朝代：宋
体裁：七言律诗

一源淳朴鄮山川，一簇人家起暮烟。世乱不妨松偃蹇，客程依旧水潺湲。云横新塞遮秦甸，树荫澄江入野船。闻说函殽犹险在，为师怀想几凄然。
题园庵
作者：释绍嵩
朝代：宋

地僻无宾侣，林疎露短篱。
紫鳞衝晚浪，白鸟占闲池。
柳色浓垂岸，桃花湿满枝。
一僧年八十，邀我觅新诗。
题园庵
作者：释绍嵩
朝代：宋

地僻无宾侣，林疏露短篱。紫鳞冲晚浪，白鸟占闲池。柳色浓垂岸，桃花湿满枝。一僧年八十，邀我觅新诗。
题山寺
作者：释绍嵩
朝代：宋
体裁：五言律诗

江上山头寺，阴阶竹扫苔。舟横渔唱晚，松暮鹤飞回。野渡花争发，春荷叶半开。嬉游不可极，留眼要重来。
题德夫刘公江亭
作者：释绍嵩
朝代：宋

兄弟将知大自强，南山雾裏晦文章。
睡轻可忍风敲竹，语妙何妨石作肠。
碧瓦朱甍占肃爽，紫兰红药共凄凉。
渔舟去后天将夕，月入波心碎夜光。
题德夫刘公江亭
作者：释绍嵩
朝代：宋

兄弟将知大自强，南山雾里晦文章。睡轻可忍风敲竹，语妙何妨石作肠。碧瓦朱甍占肃爽，紫兰红药共凄凉。渔舟去后天将夕，月入波心碎夜光。
题林唐臣别业
作者：释绍嵩
朝代：宋

茅屋周回松竹阴，依稀气象似山林。一窗风月生涯足，相与清名映古今。
题林唐臣别业
作者：释绍嵩
朝代：宋

茅屋週迴松竹阴，依稀气象似山林。
一窗风月生涯足，相与清名映古今。
题浄众壶隐
作者：释绍嵩
朝代：宋
体裁：五言律诗

古院无僧住，含情更惘然。绿苔欺破阁，白鸟没飞烟。壶隐迟迟日，筒分细细泉。栏干聊小凭，取次缀诗篇。
题浄众壶隠
作者：释绍嵩
朝代：宋

古院无僧住，含情更惘然。
绿苔欺破阁，白鸟没飞烟。
壶隠迟迟日，筒分细细泉。
栏干聊小凭，取次缀诗篇。
题海智寺壁
作者：释绍嵩
朝代：宋
体裁：五言律诗

步步入山门，门前众水分。上潮吞海日，古庙聚寒云。树影中流见，秋涛隔岭闻。还应觅新句，不琢自成文。
题灵隐
作者：释绍嵩
朝代：宋

古刹藏幽胜，山门九里松。飞空花片片，落涧水淙淙。叶积池边路，云生户外峰。几因留我宿，吟到五更钟。
题灵隠
作者：释绍嵩
朝代：宋

古剎藏幽胜，山门九里松。
飞空花片片，落涧水淙淙。
叶积池边路，云生户外峰。
几因留我宿，吟到五更钟。
题白莲园亭
作者：释绍嵩
朝代：宋

塔影挂清汉，分明雨后山。云寒湖贴贴，钱样菊斑斑。有水园林活，无风溪树闲。临流兴不尽，复自竹中还。
题白莲园亭
作者：释绍嵩
朝代：宋

塔影挂清汉，分明雨后山。
云寒湖贴贴，钱样菊斑斑。
有水园林活，无风溪树闲。
临流兴不尽，復自竹中还。
题谢公桥
作者：释绍嵩
朝代：宋
体裁：七言绝句

白云深处小桥横，流水涓涓古意生。多少升沉都不见，至今留得谢公名。
举赵州访二庵主公案颂
作者：释绍悟
朝代：宋
体裁：偈颂

一重山尽一重山，坐断孤峰子细看。雾卷云收山岳静，楚天空阔一轮寒。
偈
作者：释绍慈
朝代：宋

我祖别行最上机，纵横生杀绝猜疑。
虽然塞断羣狐路，返掷须还师子儿。
偈
作者：释绍慈
朝代：宋

我祖别行最上机，纵横生杀绝猜疑。虽然塞断群狐路，返掷须还师子儿。